Folyamatosak a fejlesztések a Szabadkai Közkórházban

Az utóbbi 3 évben mintegy félmilliárd, csak idén pedig 80 millió dinár értékben érkeztek eszközök. Főleg a régi felszerelést újították fel. Az új készülékek kielégítik a legkorszerűbb követelményeket.

Az intenzív osztály két új lélegeztető gépet és két alapvető életfunkciókat kijelző monitort kapott a tartományi kormánynak és az egészségügyi titkárságnak köszönhetően – jelentette ki a Pannon RTV-nek Dr. Slaviša Jovanović belgyógyász szakorvos. Kiemelte, ezeket a legveszélyeztetettebb betegek életben tartására és állapotuk megfigyelésére használják. „Betegeinket a legmodernebb módon gyógyítjuk, ahogyan a legismertebb klinikákon Európában és az egész világon. Természetesen ezt az egész eszközbeszerzési folyamatot egy képzés is követi, úgyhogy mi abban a pillanatban, amikor megtudtuk, hogy új készülékeket kapunk, elkezdtük az oktatást is, amely folyamatos, mindennapos.”
Érkezett két röntgengép, az egyik a radiológiára, így a vizsgálat ideje jócskán lerövidül, pontosabb lesz és teljesen digitális formában adja meg a kórképet, a másikat pedig a műtétek közben használják, precíz képet adva a folyamat közben, lerövidítve a beavatkozást, és a sugárzás is minimális – mondja Dr. Mirsad Marjanović, a sebészeti részleg segédigazgatója. Hozzátette, a következő hetekben érkeznek még sebészeti eszközök, amelyek tovább növelik a biztonságot és sokkal eredményesebbek. „Ez számunkra igazán fontos, alig várom, hogy megérkezzenek. A várólistákat hatékonyabban kezeljük, több pácienst tudunk rövidebb idő alatt műteni. A felszerelés teljesen új, és nagyon hatékony a csontok vágására, a munkára, az implantátumokra és hasonlókra.”
Még idén elkezdődhet a kórház teljes körű felújítása is, a munkálatok várhatóan két évig tartanak és szakaszosan történnek majd.

Folyamatosan fejlesztik a Szabadkai Közkórházat

Folyamatosan fejlődik a Szabadkai Közkórház.

A Szabadkai Közkórház régi felszereléseit újítják fel.
A Szabadkai Közkórház új felszereléseket is vásárolt.
Felszerelések olyan gépek, amiket az orvosok használnak a betegek gyógyítására.
Az új felszerelések a legkorszerűbbek.
Legkorszerűbb azt jelenti, hogy nagyon új és nagyon jó.
2 új lélegeztető gépet kapott a szabadkai kórház.
2 új monitort kapott a szabadkai kórház.
A monitoron nézik az orvosok azt, hogy a betegek hogy vannak.
Az új lélegeztető gépek és a monitorok nagyon fontos felszerelések a kórházban.
2 új röntgengépet is kapott a szabadkai kórház.
Röntgengépen az orvos megnézi az ember testének belső részeit.
Röntgengépen az orvos megnézi például a beteg csontjait.
A következő hetekben még több felszerelés érkezik a szabadkai kórházba.
Az orvosok nagyon örülnek az új felszereléseknek.
Az orvosok az új felszerelések miatt, gyorsabban meg tudják gyógyítani a betegeket.
Az orvosok az új felszerelések miatt, több betegeket meg tudnak gyógyítani.
Az új felszereléseknek a használatát meg kell tanulniuk az orvosoknak.
A szabadkai kórházban tanítják az orvosokat, hogy hogyan kell használni az új felszereléseket.
A szabadkai kórház épületét is fel akarják újítani.
Idén, 2019-ben akarják elkezdeni a szabadkai kórház épületének felújítását.
A kórház épületének felújítása 2 évig fog tartani.


Jelentkezhetnek a szerbiaiak a koronavírus elleni védőoltásra

Egyelőre interneten keresztül, de majd telefonon is igényehető lesz a vakcina. A polgárok kiválaszthatják, hogy melyik gyártó oltását szeretnék megkapni.

Mától lehet jelentkezni a koronavírus elleni védőoltásra az e-Uprava portálon keresztül. Csütörtöktől a bejelentések szerint ezt már telefonon is meg lehet majd tenni. A vakcina iránt érdeklődők kiválaszthatják, hogy melyik gyártó oltását szeretnék megkapni, de nyilatkozhatnak úgy is, hogy bármelyiket felvennék, amint az elérhetővé válik.
Azok a szerbiai polgároknak, akik jelentkezni szeretnének a vakcinára egy űrlapot kell kitölteniük, amiben kiválaszthatják, hogy melyik oltást szeretnék felvenni, és azt is, hogy van-e valamilyen krónikus betegségük. Az űrlapot nem csak számítógépen, hanem mobiltelefonon is ki lehet tölteni.
A regisztrációt az imunizacija.euprava.gov.rs honlapon végezhetjük el. Itt a kérelem benyújtása gombra kell kattintani és máris kezdődik a kérdőív kitöltése. Először meg kell adnunk, hogy szerbiai vagy külföldi állampolgárok vagyunk-e, ezután személyi számunkat kell beírni, majd kereszt és vezetéknevünket, ahogy az az igazolványunkban szerepel. Ezután meg kell adnunk e-mail címünket és telefonos elérhetőségeinket.
Az általános adatok megadása után pedig ki kell választani a felsorolt városok közül, hogy hol szeretnénk felvenni az oltást. Ezután kell a jelentkezőknek meghatározniuk, hogy milyen vakcinát szeretnének felvenni.
Itt két opció közül tudnak választani. Az első lehetőség szerint bármely gyártmányú vakcina iránt érdekeltek vagyunk, amelyet az illetékes egészségügyi szervezet biztonságosnak ítélt.
A második lehetőségnél bejelölhetjük, hogy csak meghatározott gyártók védőoltását szeretnénk felvenni. Ha ez az opciót mellett döntünk, akkor ki tudjuk választani Pfizer-BioNTech, a Sputnyik V, a Sinopharm, az AstraZeneca és a Moderna közül. Többet is kiválaszthatunk.
A következő lépésben arról kell nyilatkoznunk, hogy szenvedünk-e bármilyen krónikus betegségben vagy allergiásan vagyunk-e valamire.
A kérelem beküldése után e-mail-ben és SMS-ben is egy üzenetet kapunk a sikeres regisztrációról. A bejelentések szerint később a vakcina felvételének pontos idejéről és helyéről is ilyen formában kapjuk majd értesítést.
A regisztrációt más nevében is, például idős hozzátartozóink számára is el tudjuk végezni, ehhez, csupán személyi igazolványuk szükségeltetik a pontos adatok miatt.
Újabb vakcinaszállítmány érkezett Szerbiába, amely 18525 Pfizer-BioNTech oltóanyagot tartalmaz – írja a szerb sajtó. A következő adagnak január 19-én és 25-én kellene megérkeznie Szerbiába. Mirsad Đerlek, az egészségügyi minisztérium államtitkára tegnap azt nyilatkozta, eddig 9300 szerbiai állampolgárt oltottak be.

Mától az interneten keresztül is jelentkezhetnek a szerbiaiak a koronavírus elleni védőoltásra.

Ma január 11-e,
hétfő van.
Az imunizacija.euprava.gov.rs
nevű internetes oldalon
lehet jelentkezni
a szerbiaiaknak
a koronavírus elleni
védőoltásra.
A jelentkezéskor
ki lehet választani,
hogy melyik gyártótól
szeretné az ember
megkapni a vakcinát.
Jelentkezéskor
azt is lehet választani,
hogy az ember
bármelyik vakcinát
felvenné, ahogy az
elérhető lenne.
Csütörtöktől már
telefonon keresztül is
lehet majd jelentkezni
a koronavírus elleni
védőoltásra
a szerbiai embereknek.
Csütörtök január 14-e lesz.
A vakcinára való
jelentkezéskor
ki kell tölteni 1 űrlapot.
Az űrlapon kell
bejelölni, hogy
melyik vakcinát
akarja kérni
az ember.
Az űrlapon be kell
jelölni, hogy van-e
valamilyen krónikus
betegsége az embernek.
Krónikus betegség
például a szívbetegség,
a magas vérnyomás,
a cukorbetegség.
Az űrlapot számítógépen
és mobiltelefonon is
ki lehet tölteni.
Jelentkezéskor
először a kérelem
benyújtása gombra
kell kattintani.
Ez után jön a kérdőív
kitöltése.
A kérdőívben meg kell
jelölni, hogy szerbiai
vagy külföldi állampolgárok
vagyunk-e.
Ez után a személyi
számot kell beírni.
Következő a keresztnév
és a vezetéknév.
Ezt úgy kell beírni,
ahogy az igazolványon is írja.
Végül meg kell adni
az e-mail címet
és a telefonszámot.
Az űrlap kitöltésekor
ki kell választani
azt a várost, ahol
szeretnénk felvenni
a védőoltást.
A kérelem beküldése
után e-mailben és
SMS-ben is kapunk
1 üzenetet, hogy
sikeresen jelentkeztünk
a koronavírus elleni
védőoltásra.
A vakcina felvételének
pontos idejéről és helyéről
később kap az
ember információt
az e-mail címére
és SMS üzenetben is.


Hamarosan érkezik az 50 euró a nyugdíjasoknak

Szeptember második felében érkezik a nyugdíjasoknak a már korábban beharangozott 50 eurós egyszeri segély. A szerb kormány jóváhagyta, hogy a Nyugdíj- és Rokkantbiztosítási Alap kifizesse a jogosultaknak az 5900 dináros összeget. A pénzsegélyt szeptember 22-től utalják át.

Szeptember második felében érkezik a nyugdíjasoknak az 50 eurós egyszeri támogatás.

Minden szerbiai nyugdíjas, aki jelentkezett
a támogatásra, 5900 dinárt kap
a szerb államtól.
A nyugdíjasok a bankkártyájukra kapják a pénzt.
Az 50 eurós egyszeri támogatást
szeptember 22-től fizetik ki a nyugdíjasoknak.


Tipikusan atipikus a munkaidő Szerbiában

Szerbiában a dolgozók csaknem 60 százalékának nem szabványos a munkaideje - írja a belgrádi sajtó.

Az országban összesen 2 millió 200 ezer a foglalkoztatottak száma, közülük mintegy 1 millió 300 ezren dolgoznak este vagy éjszaka, illetve hétvégenként. Éjszakai munkát a dolgozók 9,6 százaléka végez, ezzel Európában a második helyen állunk. Az esti órákra kiterjedő munkaidő részaránya Szerbiában közel 30 százalék, ebben a kategóriában negyedik vagyunk az ókontinensen. A szerbiai foglalkoztatottaknak több mint 40 százaléka dolgozik szombaton, és 24 százalékuk vasárnap. A hétvégi munkában úgyszintén a mezőny felső részét uraljuk. Mivel összesítésben a megszokottól eltérő munkaidő a dolgozók jóval több mint felét, 59,5 százalékát érinti, így valójában az atipikus munkaidő nevezhető tipikusnak Szerbiában.

Sok ember dolgozik éjjeli munkaidőben, Szerbiában

Túl sok ember dolgozik este vagy éjjel Szerbiában.

Túl sok ember dolgozik hétvégén is Szerbiában.
Más európai országokban kevesebb ember dolgozik éjjelente.
Más európai országokban kevesebb ember dolgozik hétvégén.
Az európai országok közül Szerbia a 2. ország, ahol a legtöbb ember dolgozik éjjel.
Az európai országok közül Szerbia a 2. ország, ahol a legtöbb ember dolgozik hétvégén is.
Európa 1 kontinens.
Európa sok ország csoportja.
Az éjjeli és a hétvégi munka nem a legjobb az embereknek.


Teljesen leégett ház, kéménytűz, felgyulladt díszvilágítás, lángra kapott karácsonyfa - az előttünk álló ünnep nem csak az ajándékozásról és a szeretetről szól, könnyedén torkollhat katasztrófába az ünneplés.

Mire kell figyelni? Kit hívjunk, ha megtörtént a baj? Hogyan legyen biztonságos a karácsonyunk? Erre kerestük a választ.
Tűz ütött ki Szabadkán a Koszovó utca 4-es szám alatt áprilisban, az egykori gyárépületben, amelyet egy elektromos eszközökben történt zárlat okozott. Nagyobb kár nem keletkezett, a tüzet ugyanis sikerült időben megfékezni. Hasonló eset történt augusztusban is, amikor egy szabadkai családi ház gyulladt ki. A keletkezett tűz hatalmas anyagi károkat hagyott maga után, amelyet feltehetően elektromos zárlat okozott. Ezek ugyan nem az ünnepek idején történt tragédiák, de az előttünk álló időszakban fokozottan figyelnünk kell a tűzveszélyre.
Sokan szeretjük, ha a karácsonyfánk, otthonunk és a környezetünk fényárban úszik. A karácsonyi fényfüzérek azonban tűzveszélyesek lehetnek - mondja Juhász Vilmos tűzvédelmi szakértő: „Az ilyen eszközöket, ha már megvettük és használjuk, felügyelet nélkül soha ne hagyjuk, mert ha úgy hagyjuk éjszakára, akár az ablakban vagy máshol, és ha felügyelet nélkül hagyjuk és lángra kap, akkor a közelben lévő gyúlékony anyagok miatt ez át fog terjedni az épületre, és emiatt akár az egész házat ki tudja égetni.”
De mi a teendő, ha véletlenül lángra kap egy-egy ilyen berendezés, vagy esetleg a karácsonyfa? Amennyiben rendelkezünk poroltó készülékkel, törekedjünk arra, hogy minél gyorsabban eloltsuk a tüzet, mielőtt az továbbterjedne - mondja a szakember.
„Mivel elektromos berendezésről van szó, 220 voltról, olyankor a víz nem éppen jó barát, mert vezeti az áramot és áramütést szenvedhetünk. Tehát a víz nem ajánlatos, akkor lehetséges csak, ha ezt áramtalanítottuk. Poroltóval, vagy valamivel leboríthatjuk a tüzet, de ha nem vagyunk biztosak, mi legyünk biztonságban, és riasszuk a tűzoltóságot, aki szakszerűen ezt el fogja oltani.”
A tűzvédelmi szakértő hozzátette, amennyiben nem tudjuk megfékezni a lángokat, mindenképp tárcsázzuk a 193-as hívószámot és értesítsük a tűzoltóságot. Hangsúlyozta, az ünnepi időszakban fokozottan figyeljünk oda, ugyanis percek alatt megtörténik a baj.

A karácsonyi időszakban gyakran történik tűzeset az otthonokban.

Sokszor lehet hallani leégett házról,
kéménytűzről, felgyulladt díszvilágításról,
lángra kapott karácsonyfáról
a téli és a karácsonyi időszakban.
A karácsonyi időszakban még jobban
oda kell figyelnünk a tűzveszélyre.
A karácsonyi díszkivilágítások
gyakran tűzveszélyesek lehetnek.
Felügyelet nélkül sosem szabad hagyni
ezeket a karácsonyi díszkivilágításokat.
Szakemberek szerint nem szabad éjszakára sem
felügyelet nélkül hagyni a díszkivilágítást
az ablakban és máshol sem.
Ha ezek lángra kapnak, akkor a közelben lévő
gyúlékony anyagok miatt könnyen
átterjedhet az épületre.
Emiatt akár az egész ház le tud égni.
Mi a teendő, ha mégis megtörtént a baj,
és lángra kapott valamilyen berendezés
vagy a karácsonyfa?
Fontos, hogy legyen otthonunkban poroltó készülék.
A poroltóval gyorsan el lehet oltani a tüzet,
mielőtt az továbbterjedne.
Vízzel nem szabad eloltani az elektromos
készülék miatt kialakult tüzet.
A karácsonyi díszkivilágítás elektromos készülék.
Ha nincs poroltó készülékünk otthon,
akkor valamivel le is lehet borítani a tüzet,
például 1 vastag paplannal.
A tűzoltóságot is hívni kell mihamarabb,
hogy szakszerűen eloltsák a tüzet.
A tűzoltóság hívószáma a 193.
A karácsonyi időszakban is figyeljünk
a biztonságra, mert percek alatt megtörténhet a baj.


Kiterjeszthetik 24 órára a védettségi igazolások használatát

A válságstáb a védettségi igazolványok 24 órás használatát kéri.

Ana Brnabić kormányfő kijelentette, hogy a járványhelyzet jelenleg sokkal jobb, mint az előző időszakban, majd hozzátette, hogy szerdán egyeztetett a válságstáb egészségügyi részének tagjaival. Elmondása szerint a válságstáb egészségügyi szakemberei a védettségi igazolványok 24 órás használatra való meghosszabbítását kérik zárt helyiségekben, beleértve a sípályákat is. A parlamentben a képviselőknek mondott beszédében a kormányfő kijelentette, hogy a válságstáb egészségügyi részének javaslata szerint a téli szünidő december 20-án kezdődne és január 10-én érne véget. Ezen a héten nem sikerült ülést tartanunk a válságstábbal, de folyamatosan egyeztetünk és nyíltan beszélünk – tette hozzá Brnabić.

Bevezethetik 24 órára a védettségi igazolások használatát Szerbiában.

24 óra 1 teljes napot jelent.
A szerbiai válságstáb orvosi része akarja bevezetni
a védettségi igazolványok 24 órás használatát.
Erről a szerb kormánynak kell majd döntenie.
A szerb kormányban azok a politikusok vannak,
akik az országot irányítják.
A védettségi igazolvány azt mutatja,
hogy az ember felvette a koronavírus elleni vakcinát.
A védettségi igazolvány azt mutatja,
hogy az ember volt már koronavírusos beteg.
A válságstáb orvosi része szerint
a védettségi igazolásokat zárt helyiségekben
és a sípályákon is kérni kellene 24 órában.
Ana Brnabić elmondta, hogy a járványhelyzet
jelenleg sokkal jobb, mint korábban volt.
Ez azt jelenti, hogy kevesebb
a koronavírusos beteg az országban.
Ana Brnabić a szerb miniszterelnök.
A válságstáb orvosi része szerint
a téli szünetnek korábban kellene kezdődnie
 a szerbiai általános és középiskolákban.
A válságstáb ajánlata szerint
a téli szünet december 20-án kezdődne
és január 10-én érne véget.


A Gaj utca 50. szám alatti szállást a Vöröskereszt és a Caritas üzemelteti. Az ágyakat, az ágyneműt és az étkeztetéshez szükséges felszerelést a Vöröskereszt biztosítja, és a rászorulók szükség szerint ruhát és lábbelit is kapnak.

A hajléktalanszállót igénybe vevők részére biztosított a napi háromszori étkezés a népkonyha-program szabályai szerint. A Vöröskereszt, valamint a Caritas dolgozói és önkéntesei 24 órás ügyeletet biztosítanak a szállóban.
Az egészségügyi prevenciós program keretében a Vöröskereszt a Szabadkai Egészségházzal együttműködve biztosítja a szállást igénybe vevők orvosi vizsgálatát.
A COVID-19 és más fertőző betegségek megakadályozása érdekében a hajléktalanszálló működési rendjét a Szabadkai Közegészségügyi Intézet járványügyi szakembere által kiadott járványellenes intézkedésekhez igazítják.
Szabadka Város Önkormányzata a 2021. évi költségvetésben 500.000 dinárt irányzott elő az ideiglenes hajléktalanszálló működtetésére.

Megnyílt Szabadkán az ideiglenes hajléktalanszálló a Gaj utcában.

A hajléktalanszállóban
olyan emberek vannak,
akiknek nincs otthonuk,
és nincs mit enniük.
Azért ideiglenes
a hajléktalanszálló
Szabadkán, mert
csak a téli időszakban
lesz nyitva.
A hajléktalanszálló
Szabadkán,
a Gaj utca 50-es
házszámon található.
A hajléktalanszállóban
meleg ágyak, ágyneműk
vannak.
A hajléktalanszállóban
az emberek napi
3-szor meleg ételt kapnak.
A hajléktalanszállóban
ruhát és cipőt is
kapnak az emberek.
A hajléktalanszállót
Szabadkán
a Vöröskereszt és
a Caritas működteti.
Ez 2 olyan szervezet,
akik a szegény sorsú
embereken is
sokat segítenek.
A Vöröskereszt
és a Caritas
dolgozói és
önkéntesei 24 órában
segítenek a hajléktalanszállóban.
Önkéntes olyan ember,
aki a munkájáért
és a segítségéért
nem kér fizetést.
A szabadkai hajléktalanszállóban
orvosi vizsgálatot is
szerveznek az ott
tartózkodó hajléktalan
embereknek.


Lefújták a topolyai Kolbászfesztivált

A Községi Idegenforgalmi Szervezet közlése szerint a szombatra, február 19-re bejelentett rendezvényt azért kellett lemondaniuk, mert a Turiai Kolbászfesztivál egyesületének tagjai nem tudnak részt venni a topolyai, községi eseményen.

Ez lett volna egyébként a Turiai Kolbászfesztivál selejtezője.
Turián február 25-én szervezik meg a rendezvényt. A Turiai Kolbászfesztivál a dél-bácskai körzet legjelentősebb idegenforgalmi rendezvénye, amelyet minden év február utolsó hétvégéjén szoktak megtartani. 1985 óta ott zajlik Szerbia egyik legrégebbi seregszemléje, amelynek hírneve már két évtizeddel ezelőtt a határokon, sőt az óceánon túlra is eljutott. 2013-ban ott készült el a világ legnagyobb kolbásza, amely bekerült a Guinnes Rekordok Könyvébe.

Nem lesz megtartva a topolyai Kolbászfesztivál

Nem lesz szombaton megtartva a topolyai Kolbászfesztivál.

Szombat február 19-e, holnap lesz.
Azért kellett lemondani a topolyai Kolbászfesztivált,
mert a Turiai Kolbászfesztivál egyesületének tagjai
nem tudnak részt venni a topolyai eseményen.
A topolyai Kolbászfesztivál nyertes csapata
jelentkezési díj nélkül részt vehetett volna
a Turiai Kolbászfesztiválon.
Ez most a rendezvény lemondása miatt nem lesz így.
Turián február 25-én szervezik meg a kolbászfesztivált.
A Turiai Kolbászfesztivál nagyon híres esemény.
A Turiai Kolbászfesztiválra nagyon sok látogató
megy el minden évben.
2013-ban a Turiai Kolbászfesztiválon
készítették el a világ legnagyobb kolbászát.


Gyásznapot hirdet Újvidék Đorđe Balašević halála miatt

Az újvidéki városi vezetés úgy döntött, gyásznappá nyilvánítják azt a napot, amelyen az énekes temetése lesz. A 021.rs forrásai szerint a gyásznap országos szintű lesz.

A család még nem közölte a temetés időpontját.
A tegnap esti órákban a rajongók az énekes háza előtt virágokat helyeztek el és gyertyákat gyújtottak. Később sokan gyülekeztek a város főterén, ahol énekkel, gyertyákkal, virágokkal emlékeztek a térség egyik legnépszerűbb zenészére.
Újvidék központjában félárbócra engedték a zászlókat a dalszerző tiszteletére.
Részvétét fejezte ki Đorđe Balašević halála miatt Ana Brnabić. A szerb miniszterelnök az énekes hozzátartózóinak küldött levelében azt írta, sokat köszönhetünk Balaševićnek és örökre emlékezni fogunk a dalaira, mert a művészet nem ismeri az időt, nem ismer határokat. Brnabić a szerb kormány és a saját nevében is részvétét nyilvánította az énekes családtagjainak.

Az újvidéki városi vezetés úgy döntött gyásznapot hirdet Đorđe Balašević halála miatt.

Đorđe Balašević temetésének
napja lesz gyásznap Újvidéken.
Đorđe Balašević 1 nagyon
híres szerb énekes és zenész volt.
Đorđe Balašević tegnap hunyt el.
Tegnap február 19-e, péntek volt.
Đorđe Balašević családja még nem
adott információt arról,
hogy mikor lesz az énekes temetése.
Információk szerint a temetés
napján az egész országban
gyásznap lehet.
Ez még nem biztos.
Tegnap az esti órákban
a rajongók az énekes háza elé
virágokat vittek és
gyertyákat gyújtottak meg
Đorđe Balašević emlékére.
Ana Brnabić is
részvétet nyilvánított
Đorđe Balašević családjának.
Ana Brnabić a szerb miniszterelnök.
Ana Brnabić az énekes
családjának küldött levelében
azt írta, hogy örökké emlékezni
fogunk Đorđe Balaševićra
és az ő gyönyörű dalaira.


Az EU elfogadja a szerbiai védettségi igazolásokat

Az Európai Bizottság mai ülésén döntöttek a szerbiai igazolások elfogadásáról. Az Európai Unió holnaptól elfogadja a szerbiai védettségi igazolásokat - jelentette ki Várhelyi Olivér, uniós bővítési biztos.

Holnaptól elfogadja az Európai Unió a szerbiai védettségi igazolásokat, amelyek az oltottságot, a koronavírus-fertőzésen való átesettséget, vagy a negatív PCR-teszteredményt tartalmazzák.
A vakcinák esetében azon oltási igazolást fogadják el az uniós hatóságok, amelyeket engedélyezett az Európai Gyógyszerügynökség, ugyanakkor lehetőség van arra is, hogy megszüntessék a korlátozásokat olyan polgárokkal szemben is, akik például a kínai Sinopharm vakcináját vették fel, amely szerepel az Egészségügyi Világszervezet vészhelyzeti engedélyeztetési listáján.
A bizottság azt javasolja mindenkinek, hogy utazás előtt nézzen utána mindenképpen annak, hogy mely oltásokat fogadta el az Európai Gyógyszerügynökség.
Fontos leszögezni, hogy nem a régi típusú szerbiai igazolást fogadják el az EU-s hatóságok, hanem holnaptól egy új szolgáltatási lehetőség jelenik meg az E-Uprava portálon, ahol külön az EU-s igazolást lehet kiváltani.
Tatjana Matić, Szerbia idegenforgalmi minisztere: "Megemlítenék még egy fontos dolgot, hogy a hét folyamán lehetővé válik egy mobil-applikáció elérése is, ami azt jelenti, hogy a polgárok gyakorlatilag ezen átvehetik az úgynevezett zöld védettségi igazolást, amely EU-kompatibilis, a telefonjaikon keresztül, így a papír formájú igazolásra nem is lesz szükségük. Szintén nagyon fontos információ, hogy jövő hétfőtől a postahivatalokban szintén lehetőség lesz az idősebb polgáraink részére, de valójában mindenkinek, hogy megkapják ezt a zöld védettségi igazolást, amely kompatibilis az EU-s zöld védettségi igazolással."

Az Európai Unió is elfogadja a szerbiai védettségi igazolásokat

Mától az Európai Unió is elfogadja a szerbiai védettségi igazolásokat.

Ma november 16-a, kedd van.
Az Európai Unió rövidítése az EU.
Az Európai Unió több ország csoportja.
Azokat az országokat, amelyek az Európai Unióhoz tartoznak,
az EU tagállamainak nevezzük.
Mától az EU tagállamaiban is elfogadják
a szerbiai védettségi igazolásokat.
A védettségi igazolás azt mutatja,
hogy az ember felvette a koronavírus elleni védőoltást.
A védettségi igazolás azt mutatja,
hogy az ember volt már koronavírusos beteg.
A védettségi igazolás azt mutatja,
hogy az embernek van negatív PCR-tesztje.
PCR-teszt koronavírus tesztet jelent.
Negatív PCR-teszt azt jelenti,
hogy az ember nem koronavírusos.
Mielőtt valaki az Európai Unió országaiba utazna
nézzen utána, hogy melyik védőoltásokat fogadja el
az Európai Gyógyszerügynökség.
Mától új EU-s igazolásokat lehet kiváltani
az E-Uprava internetes oldalán.
Ezt az új EU-s védettségi igazolást
fogadják majd el az Európai Unióban.
Ezt az új EU-s igazolást elég, ha a telefonról
mutatja meg az ember.
Jövő hétfőtől a postákon is át lehet majd venni
az EU-s védettségi igazolásokat.
Jövő hétfő november 22-e lesz.


Szombaton szentelik fel a Szabadkai Egyházmegye új püspökét

A ceremónia délelőtt 11 órakor kezdődik az Avilai Szent Teréz-székesegyházban. Msgr. Fazekas Ferenc felszentelésének részleteit sajtótájékoztatón ismertették.

Msgr. Fazekas Ferencet még október elején nevezte ki az szabadkai egyházmegye új püspökének Ferenc pápa.
Ő követi a tavaly elhunyt Msgr. Slavko Večerin püspököt az egyházmegye élén. Felszentelését szombaton tartják.
Illés Hajnalka, a Szabadkai Egyházmegye sajtóreferense: „Erre a rendkívül fontos eseményre számos magas rangú vendéget várunk. Körülbelül 30 püspököt, érseket. Körülbelül 130 főtisztelendő atyát, 3-4 autóbusz hívő érkezik más városokból. Főként Gombosról, Topolyáról és Óbecséről. Nagyszámú hívóközösségre számítunk. Emellett egyházi méltóságokat hívtunk meg, meghívtuk a történelmi egyházak és más vallási közösségek képviselőit is.”
Az ünnepség már pénteken este 18 órakor megkezdődik a szabadkai székesegyházban. Itt tesz majd Msgr. Fazekas Ferenc hitvallást és hűségesküt felszentelése előtt. Józsa Gáspár a Szabadkai Egyházmegye irodaigazgató-helyettese elmondta, valaki akkor válik püspökké, ha kézfeltétellel egy másik püspök átadja ezt a kegyelmet a jelöltnek. Ebben az esetben Dražen Kutleša, a zágrábi érsek lesz a főszentelő. Mellette pedig két társszentelő is részt vesz a szertartáson.
Józsa Gáspár, a Szabadkai Egyházmegye irodaigazgató-helyettese: „Maga a felszentelési szertartás, ahol a főszentelő, illetve a két társszentelő püspök, az érsek és a püspök atya, a kezét a püspökre, és ezt követi a többi püspökatyának is a kézfeltétele a jelölt fejére.”
A püspöki címert is ismertették a sajtótájékoztatón, amely régi hagyomány szerint készül. A jelmondata pedig a következő: Reményben legyetek derűsek.
A püspökszentelést a Pannon Televízió és a Szabadkai Magyar Rádió is élőben közvetíti, szombaton 10:40-től.

Szombaton lesz a püspökszentelés

Szombaton szentelik fel a Szabadkai Egymázmegye új püspökét.

Szombat november 11-e lesz.
A püspökszentelés szombaton délelőtt 11 órakor kezdődik.
A szabadkai Avilai Szent Teréz templomban tartják a püspökszentelést.
A Szabadkai Egyházmegye új püspöke
Msgr. Fazekas Ferenc lesz.
Msgr. Fazekas Ferencet még október elején nevezte ki
Ferenc pápa a szabadkai egyházmegye új püspökének.
A tavaly elhunyt Msgr. Slavko Večerin püspök helyett lesz
Msgr. Fazekas Ferenc az új szabadkai püspök.
Tavaly 2022 volt.
A püspökszentelésre 30 püspök, 130 főtisztelendő atya
és 3-4 autóbusz hívő érkezik más városokból.
Főként Gombosról, Topolyáról és Óbecséről érkeznek a hívők.
Az ünnepség már pénteken este 6 órakor megkezdődik
a szabadkai Avilai Szent Teréz székesegyházban.
Péntek november 10-e, holnap lesz.
A püspökszentelést a Pannon Televízió
és a Szabadkai Magyar Rádió is
élőben közvetíti, szombaton 10:40-től.


Emelkedtek a taxi viteldíjak Szabadkán

Az ár majdnem öt év után változott meg, miután a Városi Tanács elfogadta a 15%-os árnövekedést.

Az első tarifa esetében, amely reggel 6 és este 10 között érvényes, a kiindulási költség 95 dinár, egy kilométer pedig 70. A második tarifánál, amely az éjszakát, a vasárnapokat és az ünnepeket foglalja magába, a kiindulási összeg 120 dinár, egy kilométer pedig 95. A taxisofőrök elégedettek a növekedéssel. Nekik március 15-ig kell az új tarifák szerint állítani a taxiórát, és csak a város által elfogadott árakon vezettethetnek majd.

Többet kell fizetni a taxi szolgáltatásért

Szabadkán többet kell fizetni a taxi szolgáltatásért.

Taxi szolgáltatás az,
amikor taxival megyünk el
egyik helyről a másikra.
Reggel 6 órától este 10 óráig
a kiindulási összeg 95 dinár
a taxikban Szabadkán.
Kiindulási összeg azt jelenti,
ahogy elindul a taxi,
95 dinártól indul az ára.
Reggel 6 órától este 10 óráig
kilométerenként 70 dinárt kell fizetni.
Például 1 kilométer után 70 dinár
a taxi, 2 kilométer után már 140 dinár.
Éjszakánként, vasárnapokon
és ünnepnapokon a kiinduló összeg
drágább a taxikban.
A kiinduló összeg 120 dinár
éjszakánként, vasárnapokon
és ünnepnapokon a taxikban.
Kilométerenként 95 dinárt
kell fizetni a taxikban Szabadkán.
A szabadkai taxisofőrök örülnek,
hogy drágább lett a taxi szolgáltatás.


Legyünk hősök, adjunk vért!

Fiatal korban sokan arról ábrándoznak, hogy amikor felnőnek szuperhősök lesznek, de vajon miért torpanunk meg oly sokszor felnőttkorban egy olyan hősies tett előtt, mint a véradás, amellyel több életet tudunk megmenteni és ezáltal hőssé válni?!

A szakemberek nem győzik hangsúlyozni a vérdonorság fontosságát, ennek ellenére egy-egy véradás alkalmával – a tapasztalatok szerint –csökkenő létszámot mutat a véradók száma, pedig a vért kapók számítanak ránk.
A vérre mindig szükség van. Fontos, hogy a vér várja a beteget, és ne a beteg várja a vért. Ezért is lényeges, hogy aki tud, az rendszeresen adjon, vért, ezt hangsúlyozzák az egészségügyi szakemberek. Most még inkább szükség van a véradókra, hiszen a járvány nehezítette időszakban leginkább a sürgősségi műtétek elvégzésére volt lehetőség, de az elmúlt időszakban megkezdődött az elhalasztott műtétek elvégzése is, ezzel megnőtt a vérkészítményre szorulók száma.
Zenta községben jelenleg 663 regisztrált aktív véradó van. Véradóként fontos figyelembe venni bizonyos követelményeket. Ilyenek például, hogy 18-65 év közötti, legalább 50 kg súlyú egészséges felnőtt adhat vért, a férfiak évente 5-ször, nők 4-szer lehetnek véradók. Az alkalmasságot minden esetben az orvos dönti el, a leendő véradó részletes kikérdezése után. Az orvosi vizsgálat vérnyomásmérésből, szív-tüdő meghallgatásából, a nyaki nyirokcsomók tapintásából, a látható nyálkahártyák megtekintéséből áll. Maga a kivizsgálás és a véradás nem vesz több időt igénybe, mint 20 perc, mégis sokan félnek a procedúrától.
A rendőrségi mutatók szerint a jó idő beköszöntével nő a figyelmetlenségből eredő baleset száma, így a folyamatos vérellátás biztosítása nélkülözhetetlen ahhoz, hogy életet mentsenek.
Hősökre mindig szükség van-legyünk hát közülük az egyik. Vérünk bizodalmat, reményt, új életet jelenthet másnak. Tegyünk jót és jól, hiszen van szükség ránk! Menjünk el vért adni!

Legyünk hősök, adjunk vért!

A véradás igazi hősies dolog, mert vele több életet is meg tudunk menteni.

A szakemberek nagyon fontosnak tartják
felhívni az emberek figyelmét a véradásra.
A szakemberek elmondták, sajnos
a véradások alkalmával egyre kevesebb a véradó.
Azok a betegek azonban egyre többen vannak,
akik vért kell, hogy kapjanak.
A vérre mindig szükség van.
Fontos, hogy a vér várja a beteget,
és ne a beteg várjon a vérre.
Ezért is fontos, hogy aki tud,
az rendszeresen adjon vért.
Zenta községben jelenleg
663 rendszeresen vért adó lakos van.
Vért adhat minden egészséges,
legalább 50 kilogramm súlyú
18 év és 65 év közötti ember.
A férfiak évente 5-ször adhatnak vért.
A nők évente 4-szer lehetnek véradók.
Véradás előtt az orvos kikérdezi
az embereket az egészségügyi állapotukról.
Az orvos az eredmények alapján dönti el,
hogy az ember adhat-e vért.
Az orvosi kivizsgálás és a véradás
összesen 20 percig tart.
Mégis sokan félnek a véradástól.
Ne féljünk és bátran menjünk el vért adni,
amivel más emberek életét menthetjük meg.


Csütörtökön hozzák meg a végleges döntést, miután újra egyeztetnek róla.

A május elsejei ünnepekre vonatkozó korlátozások megváltozhatnak, ezzel kapcsolatban holnap hoznak végleges döntést - mondta Branislav Tiodorović járványügyi szakorvos. Hozzátette, a kijárási korlátozás kezdődhet péntektől is. Az ügyben holnap - részletes értékelés után - születik majd döntés, emelte ki a járványügyi szakorvos.

Lehet, hogy megváltozik a hétvégi kijárási tilalom időpontja

Lehet, hogy mégsem csütörtök este kezdődik a hétvégi kijárási tilalom Szerbiában.

A tervek szerint úgy volt,
hogy csütörtöktől
hétfőig kijárási tilalom lesz
Szerbiában.
Csütörtök április 30-a,
holnap lesz.
Hétfő május 4-e,
hétfő lesz.
Ez a hétvégi kijárási tilalom,
lehet, hogy megváltozik.
Lehet, hogy péntektől
hétfőig lesz
a kijárási tilalom
Szerbiában.
Péntek május elseje lesz.
A hétvégi kijárási tilalomról
csütörtökön fognak dönteni.
Csütörtökön lesz biztos
információ a hétvégi
kijárási tilalomról.


Jelnyelvelnek a közalkalmazottak Óbecsén

Alapfokú jelnyelvi kurzust tartottak az elmúlt időszakban Óbecsén, a résztvevők kedden sikeres vizsgát is tettek.

Szombaton este már ők is részt tudtak venni az óbecsei siketek és nagyothallók szokásos találkozóján. A kurzuson elsajátított jelkészletükkel alapszinten már beszélgetni is tudtak a hallássérültekkel.
Kőműves Tímea már jelelve is el tudja mondani siket és nagyothalló ismerőseinek, mit csinált szombaton, pedig csak 3,5 hónapon át heti két órában tanulta a jelnyelvet. „Voltak olyan jelek, amelyek könnyűek voltak, és szinte egyértelmű volt megjegyezni, viszont voltak olyanok is, amik picit nehezebben mentek, illetve arra kell odafigyelni, hogy nagyon sok hasonló jel van, és ezeket megkülönböztetni nem mindig egyszerű.”
Az óbecsei Népkönyvtárban megszervezett alapfokú jelnyelvi tanfolyamon tizenketten vettek részt, ők 800-850 jelet tudtak elsajátítani a kurzuson. A résztvevők kedden egy vizsgán tettek tanúbizonyságot a tudásukról. Branislava Vujkov, Óbecse: „Nem volt nehéz, megfelelő volt a tempó, elég idő volt a szavak elsajátítására. Nagyon érdekes és szórakoztató volt, jó volt az egész csoport.”
Az óbecsei siketek és nagyothallók rendszeren összejönnek társalogni a 3. helyi közösség termében. Most először vettek részt ezen a találkozón a kurzus résztvevői is, akik elsősorban közalkalmazottak. Srđan Vladislavljević, Óbecse: „Ez a projekt nagyon fontos a hivatalnokok képzésére, hogy megtanulhassák az alapvető fogalmakat, jeleket, és tudjunk velük kommunikálni.”
A sorrendben hatodik jelnyelvi kommunikációs tanfolyamot a Községi Egészségügyi Tanács szervezte az önkormányzat támogatásával. Jovan Vujkov több mint harminc éve dolgozik jelnyelvi tolmácsként, a tanfolyamon is ő tanított. Ő az óbecsei Siketek és Nagyothallók Szervezetének titkára. „Szerettünk volna segíteni a hallássérülteknek, és ezt a jelnyelvi kurzus első ciklusával tudtuk megvalósítani azoknak a személyeknek a részvételével, akik közvetlen kapcsolatban vannak velük, ők a tolóablakoknál dolgozók, a postai, a bírósági és a banki alkalmazottak, az egészségügyi dolgozók.”
Az elkövetkező időszakban más vajdasági városokban is várható hasonló képzés.

Jelnyelvi képzést tartottak Óbecsén

Jelnyelvi kurzust tartottak az elmúlt időszakban Óbecsén.
A jelnyelvet főleg a siket és nagyothalló személyek használják.
A jelnyelvet bárki megtanulhatja és használhatja,
aki szeretne a siket vagy nagyothalló emberekkel beszélgetni.
A képzést az óbecsei Népkönyvtárban tartották meg.
A jelnyelvi képzés 3,5 hónapig tartott Óbecsén.
A résztvevők heti 2 órában tanulták a jelnyelvet.
A képzésen 12 személy vett részt.
A résztvevők több mint 800 jelet tanultak meg a képzésen.
A jelnyelvi képzés résztvevői kedden sikeres vizsgát is tettek.
Kedd január 30-a volt.
A jelnyelvi képzés résztvevői szombaton este
már részt tudtak venni
az óbecsei siketek és nagyothallók találkozóján.
Szombat február 3-a volt.
A képzésen megtanult jelekkel a résztvevők
már beszélgetni is tudtak a hallássérültekkel.
A képzés résztvevői elmondták, hogy voltak olyan jelek,
amiket nagyon könnyen meg lehetett tanulni.
Voltak nehezen megtanulható jelek is a képzésen.
A képzés résztvevői főleg közalkalmazottak voltak.
Közalkalmazott például a postán dolgozó ember,
a bíróságon dolgozó ember,
a bankban dolgozó ember
a tolóablakoknál dolgozók vagy az egészségügyi dolgozó.
A siket és nagyhalló személyek elmondták,
nagyon fontos, hogy a közalkalmazottak is ismerjék a jelnyelvet.
Így könnyebben megtudják egymást érteni.
A következő időszakban más vajdasági városokban is várható
hasonló képzés.


Adán is zajlik az elsős kisdiákok beíratása

Vajdaság szerte, így Adán is zajlik az elsősök általános iskolába való beíratása. A szülőknek nem kell magukkal vinniük a gyermek születési anyakönyvi kivonatát, az állampolgársági bizonyítványt és a lakcímigazolást sem, az iskolák szerzik be.

Az adai Cseh Károly Általános Iskola a járványügyi intézkedéseket szigorúan betartva 20 perces időkülönbséggel fogadja azokat a szülőket, akik személyesen szeretnék beíratni gyermeküket az iskolába. Hunyadi Melinda kisfia, Botond szeptemberben kezdi meg az első osztályt: „Nagyon várja az iskolát, szerintem benne félelem nincs ezzel kapcsolatban. Ügyes, okos kisgyerek, szerintem menni fog, nem lesz ebből probléma, sőt várja az iskolát.”
Az iskolaérettségi szintfelmérés elengedhetetlen minden óvodás számára és amennyiben indokolt, a törvény lehetővé teszi, hogy azok a gyerekek, akik 2015-ös születésűek, a pszichológus javaslata és a szülők döntése alapján egy évvel később kezdjék meg az első osztályt.
Dragin Anasztázia, pszichológus, Cseh Károly Általános Iskola: „Megtörtént már a felmérés, a kis ovisoknak a felmérése. Igyekszünk minél hamarabb ezt elvégezni, hogy a szülőknek is tudjunk jó tanácsokat adni, és hogy az egyéni beszélgetéseket is meg tudjuk tartani. 92 gyermeket mértem fel, és ők többé-kevésbé készen állnak az iskolára.”
Az adai Cseh Károly Általános Iskolában idén várhatóan 79 magyar és 8 szerb ajkú tanuló kezdi meg tanulmányait. Reményeik szerint az adai épületben két-két osztályt tudnak nyitni magyar nyelven, és egy osztályt szerb nyelven. Míg Törökfaluban egy önálló osztályban, addig Völgyparton összevont tagozaton szervezik meg az oktatást.
Maksó Éva, igazgató, Cseh Károly Általános Iskola, Ada: „Elmondhatom, hogy az idei iskolaévben kb. 20 gyerekkel többet várunk, mint a tavalyi iskolaévben. Hosszú évek mélyrepülése után most először egy kicsit reménykedünk, hogy visszaszaporodik itt a gyereklétszámunk a tíz évvel ezelőttire, hisz ez a húsz gyerek nagyon sokat jelent nekünk.”
A szülők idén elektronikus formában is be tudják íratni gyermeküket az iskolába, az eUprava oldalon keresztül.

Az elsős kisdiákok beíratása történik Adán is

Egész Vajdaságban, így Adán is zajlik az elsős kisiskolások beíratása az általános iskolákba.

Ada 1 község és város.
A gyermekekről szóló dokumentumokat
az iskolák szerzik meg.
Ilyen dokumentum például
a gyermek születési anyakönyvi kivonata,
az állampolgársági bizonyítvány
és a lakcímigazolás.
Ezek miatt már nem kell bemenniük
a szülőknek az általános iskolákba
az első osztályba való iratkozáskor.
A szülők idén az eUprava internetes oldalon
keresztül is be tudják íratni gyermeküket
az iskolákba.
Az adai Cseh Károly Általános Iskola
szigorúan betartja a koronavírus elleni
óvintézkedéseket az első osztályba való
iratkozások alkalmával is.
20 perces időkülönbséggel fogadja az iskola
azokat a szülőket, akik személyesen
akarják beíratni gyermeküket az iskolába.
Az iskolaérettséget kötelezően
ellenőrizni kell minden óvodás kisgyermeken.
A törvény lehetővé teszi, hogy azok a gyerekek,
akik 2015-ben születtek
1 évvel később kezdjék meg az első osztályt
akkor, ha ezt  az iskola pszichológusa tanácsolja
 és a szülők is beleegyeznek.
Az adai Cseh Károly Általános Iskolában
idén szeptemberben várhatóan
79 magyar és 8 szerb tanuló kezdi meg
az első osztályt.
Idén 2021 van.


Intenzív forgalom a határátkelőkön

Az autóbuszok Szerbiából Magyarország irányába is egy órát vesztegelnek.

Ma is intenzív határforgalomra kell számítani a szerb-magyar határátkelőhelyeken, megindult ugyanis a nyaralási idény. Az autópályán Röszke irányából Horgos felé nagyjából egy órát várakoznak Magyarországról kilépésre az autósok, és ugyanennyit a buszok.
Az autóbuszok Szerbiából Magyarország irányába is egy órát vesztegelnek, az autósok viszont időnként akár három órát is. A röszkei közúti átkelőn egyórás a torlódás mindkét irányban.
A Királyhalom-Ásotthalom határátkelőn Szerbiából Magyarországra alakult ki egyórás veszteglés. A többi szerb-magyar határátkelőn egyelőre nincs hosszabb várakozási idő.

Több órás várakozás a határátkelőhelyeken

A határátkelőhelyeken akár több órás várakozás is kialakulhat.

Indul a nyaralások ideje, ezért
egyre nagyobb forgalomra kell számítani a szerbiai utakon.
Hosszú sorok főleg hétvégente a határátkelőkön,
és az autópályák fizetőkapuinál alakulhatnak ki.
Ilyenkor nagy a forgalom a szerb-magyar határátkelőhelyeken is,
főleg Magyarországról Szerbia felé.
A szerb-magyar határátkelőhelyeken ma is
több órás várakozásra lehet számítani.
Ma június 23-a, vasárnap van.


Felújították az adai és moholi óvodákat

Befejeződtek a felújítási munkálatok a Čika Jova Zmaj Iskoláskor Előtti Intézmény adai és moholi épületeiben.

A nyár folyamán végzett munkálatokra nagy szükség volt, hiszen az évek során növekvő tendenciát mutat a beiratkozó gyerekek száma. Tavalyhoz képest 60 gyerekkel többet írattak be a 2022/23-as tanévben. Leginkább a bölcsődés gyerekek száma növekedett, így idén Moholon egy új, egész napos tartózkodású csoportot nyitottak a 3-4 éves korú gyerekek számára. 4 településen, 11 épületben 26 oktató-nevelő csoporttal és összesen 509 gyerekkel kezdték meg az óvodai évet. A felújítási munkálatokat Ada Község Önkormányzata támogatta.
Boja Patyi Sarolta, igazgató, Čika Jova Zmaj Iskoláskor Előtti Intézmény, Ada: „A júniusi hónap folyamán intézményünk több épületében volt felújítás. Itt a központi Pitypang épületben a kanalizáció, a vízvezeték-hálózat újult meg, és a fürdőszobáknak a teljes felszerelése. Így a szeptemberi hónapot már a megújult fürdőszobákkal tudtuk megkezdeni. Emellett a két egész napos tartózkodású csoportban Moholon, a Búgócsiga épületében és Adán a Csillagszeműek épületében útburkolatoknak a cseréjére került sor, ezzel szélesebb útfelületeket kaptunk, emellett olyan betonfelületek kerültek kialakításra, ahol a kerékpárokat tudják tárolni a dolgozók és a gyermekek, valamint az épület alá folyó vizet is kitudtuk küszöbölni, hogy ne az épület alá csordogáljon az eső után.”

Felújították az adai és moholi óvodákat

Befejeződtek a felújítási munkálatok az adai és moholi óvodákban.

A Čika Jova Zmaj Iskoláskor Előtti Intézmény
adai és moholi épületeiben
történtek a felújítási munkálatok.
Az óvodák felújítására már nagy szükség volt.
A 2 település óvodáiba egyre több kisgyermek iratkozik be.
A tavalyi évhez képest idén szeptemberben
60 gyerekkel többet írattak be.
Főleg a bölcsődés gyerekek száma
növekedett meg az idei évben.
Ezért Moholon 1 új, egész napos csoportot
nyitottak meg a 3 éves és a 4 éves korú
gyerekek számára.
Az adai központi óvodában a vízvezeték-hálózat
és a fürdőszobák teljes felszerelése újult meg.
Az adai óvoda központi épületét
Pitypang óvodának hívják.
Moholon a Búgócsiga óvoda épületében
és Adán a Csillagszeműek óvoda
épületében is történtek felújítások.
Ez a 2 óvoda olyan külső helyiséget kapott,
ahol az óvoda munkatársai
és a gyerekek is tárolni tudják a kerékpárjaikat.


Advent második vasárnapja van

A keresztény kultúrkörben a remény üzenetét hordozza.

A katolikusoknál ezt a liturgia szerinti miseruhával megegyezően lila színű, a protestánsok esetében pedig a piros színű gyertya lángjának fellobbanása jelképezi.
Mivel a Messiás eljövetelét Isten először a zsidó népnek ígérte meg, ezért advent második vasárnapján a koszorún fellobbanó gyertyaláng egyúttal a zsidó népre is utal. Arra a reményteli bizakodásra, amellyel századokon át várták a Megváltónak az eljövetelét.

Advent második vasárnapja van

Ma december 10-e, vasárnap van.
Advent második vasárnapján 2 gyertyát gyújtunk meg
az adventi koszorún.
Az első gyertya a hitet jelenti.
A második gyertya a remény üzenetét jelenti
az adventi koszorún.
Azt a reményteli bizakodást jelenti a második gyertya,
amellyel a Megváltónak az eljövetelét várják a hívek.
A katolikusoknál a pap ezen a napon
lila színű miseruhát hord a misén.


Megkezdte háromnapos apostoli látogatását Romániában Ferenc pápa

Megkezdte háromnapos pasztorális és ökumenikus jellegű apostoli látogatását Romániában Ferenc pápa.

A katolikus egyházfőt délelőtt Klaus Iohannis román államfő és felesége, valamint a katolikus püspöki kar várta a bukaresti nemzetközi repülőtéren. A bukaresti elnöki hivatalban katonai tiszteletadással fogadták. Ferenc pápa először a román világi vezetőkkel találkozott, majd a többségében ortodox vallású Románia patriarkátusánál tett ökumenikus látogatást. Daniel pátriárkával együtt az épülő Nemzet Megváltása román ortodox katedrálist is felkereste. Délután kezdődött Ferenc pápa pásztori útja Romániában, amelynek első állomásán a bukaresti római katolikus Szent József székesegyházban pontifikál szentmisét. A romániai katolikusok között többségben lévő magyar hívőket szombaton, a közösség legjelentősebb zarándokhelyén, a csíksomlyói hegynyeregben keresi fel a pápa: az itt bemutatandó szabadtéri szentmise szinte végig latin és magyar nyelven zajlik. A Duna TV-n élőben lesz látható Ferenc pápa csíksomlyói szentmiséje, amelyet a Pannon Televízió is élőben közvetít, várhatóan 10.45-től.

Ferenc pápa megérkezett Romániába

Ferenc pápa május 31-én, ma délelőtt megérkezett Romániába.

Ferenc pápa 3 napot lesz Romániában.
Románia egy ország.
Románia fővárosa Bukarest.
Ferenc pápát nagyon sok ember várta Romániában.
Ferenc pápa Vatikánban él.
Ferenc pápa a legfontosabb római katolikus pap.
A pápát egyházfőnek is nevezik.
Ma délután Ferenc pápa misét mond a bukaresti Szent József templomban.
Június 1-jén, szombaton, Ferenc pápa Csíksomlyón tart misét.
Csíksomlyó egy település Romániában.
Csíksomlyón sok erdélyi magyar ember él.
A Romániában élő magyar embereket erdélyi magyaroknak hívjuk.
Szombaton latin és magyar nyelven lesz a mise Csíksomlyón.
A latin 1 nyelv, amit ma már kevés ember beszél.
A Duna TV-ben lehet nézni Ferenc pápa miséjét.
A Pannon Televízióban is lehet nézni Ferenc pápa miséjét.
A Duna és a Pannon TV-ben június 1-jén, 10:45-től lehet nézni Ferenc pápa miséjét.


Ma van a Down-szindróma világnapja

Az első világnapot Svájcban tartották 2006-ban. Az Észak Angyalai humanitárius egyesület tagjai ma Topolyán hívták fel a figyelmet a Down-szindrómás emberek világnapjára.

Ennek a napnak a jelképeként kék és sárga lufit osztottak járókelőknek a központban. Az egyesület tagjai szerint szükség van az elfogadásra, és meg kell értenünk, hogy különbözőek vagyunk, és mégis ugyanolyanok, az a vágyuk is, hogy elfogadják őket a társadalomban, ezért kell minél többet beszélni a Down-szindrómásokról.
Az első világnapot Svájcban tartották 2006-ban. A nap célja, hogy felhívja a figyelmet a Down-szindrómára, növelje a megértést, és segítsen, hogy a Down-szindrómások méltósággal és a társadalom aktív tagjaiként élhessenek teljes életet.
A mai nap szimbóluma egyébként a tarka zokni. Az ötlet szerint így lehet jelképezni a világ és az emberek sokszínűségét. A március 21-i dátum a Down-szindróma mögött álló, három példányban jelenlevő 21. kromoszómára utal.

Ma van a Down-szindróma világnapja

Minden év március 21-én van a Down-szindróma világnapja.

Ma március 21-e, hétfő van.
Az első világnapot Svájcban tartották meg 2006-ban.
A Down-szindróma világnapjának a célja,
hogy az emberek elfogadják és támogassák
a Down-szindrómás embereket.
Ehhez a naphoz egy szokás is tartozik.
Az emberek felemás zoknit húznak a lábukra,
így is kimutatva,
hogy a különbözőségben is egyformák vagyunk.
Ez azt jelenti, hogy a Down-szindrómás emberek is
ugyanazt akarják, mint mindenki más.
A Down-szindrómás emberek is
a társadalom teljes tagja akarnak lenni,
akadályok nélkül akarnak élni, dolgozni.
Minden gyermek és minden felnőtt különbözik egymástól.
Senki sem egyforma.
Úgy kell tisztelni és szeretni egymást, amilyenek vagyunk.


Jézus Krisztus feltámadását ünneplik az ortodox keresztények

Minden ortodox templomban húsvéti liturgiát szolgálnak. Porfírije pátriárka vezette az éjféli misét a Szent Száva-templomban. Az ortodox keresztény templomokban húsvétkor megnyílnak a császári ajtók az oltáron, ami szimbolikusan jelzi, hogy Jézus feltámadásával legyőzte a sötétséget és a halált, megnyitotta a menny kapuját és az üdvösség útját az egész emberiség számára.
Egyesítsük és szaporítsuk imáinkat a békéért, Koszovó megőrzéséért Szerbiában, szentélyeink megőrzéséért, egyesítsük és szaporítsuk imáinkat népünk békés életéért mindenhol, hogy a mi vagy bárki más szenvedései ne ismétlődjenek meg, áll Porfirije pátriárka húsvéti üzenetében. A nagyböjt után hívők első étele a húsvéti tojás, amit ősi szokás szerint Krisztus kiontott vérének jelképeként nagypénteken pirosra festettek. Az első színes tojást félre kell tenni a következő húsvétig, és a ház őrzőjének nevezik.

Ma van húsvétvasárnap az ortodox hívek számára, vagyis Jézus Krisztus feltámadásának ünnepe.

Ma április 16-a, vasárnap van.
Az ünnep az élet győzelmét jelképezi a halál felett.
Minden ortodox templomban szentmisét tartanak ma.
Az éjféli misét Porfírije pátriárka vezette
a Szent Száva-templomban.
Az ortodox egyház vezetőjét pátriárkának nevezik.
A Szent Száva templom Belgrádban van.
A nagyböjt után a hívők első étele a húsvéti tojás.
A húsvéti tojás ősi szokás szerint piros színű.
A piros szín jelképezi Krisztus vérét.
Az első színes tojást félre kell tenni
a következő húsvétig, és a ház őrzőjének nevezik.


Nagybecskerek Város általános iskoláiban - az előző évhez képest - őszre valamivel kevesebb magyar elsősre számítanak. Ennek ellenére a magyar tannyelvű oktatás remélhetőleg mindenhol megmarad. Erzsébetlakon viszont nem lesz magyar elsős.

A muzslyai Szervó Mihály Általános Iskola Közép-Bánát legnagyobb kétnyelvű iskolája. Jelenleg a két iskolaépületben összesen 562 tanulója van, közülük 199-en magyar osztályba járnak.
Molnár Attila, a Szervó Mihály Általános Iskola igazgatója: „A 2020/21-es tanévet 18 elsőssel fejezzük be. Jelenleg úgy áll, hogy 15 elsős iratkozott be a következő tanévre. Nekünk két épületünk van. Ezek el lesznek osztva aszerint, hogy a szülők, hogy jelentették be a pedagógusnak, melyik épületbe akarnak járni a gyerekek.”
Az elmúlt évben nehezen ugyan, de sikerült önálló osztályt nyitni mindkét iskolaépületben – mondta Molnár Attila.
„Tavaly is nagyon nehéz volt az úgynevezett kinti épületben kinyitni az osztályt. Mégis sikerült, október elsejétől. Nem kombinált tagozatban indultak a gyerekek, hanem önálló osztály lett. Három diák volt, három fejezi. Mi továbbra is biztatjuk a szülőket, hogy mégis írassák be a kinti épületbe is. Mi az idén is megpróbálunk a minisztérium felé fordulni, hogy engedjék mégis meg, hogy ott önálló magyar tagozat legyen.”
A nagybecskereki Sonja Marinković Általános Iskola ez egyetlen kétnyelvű városi iskola, 207 tanulóval. A központi iskola mellett két kihelyezett tagozata van, Szentmihályon és Lukácsfalván.
Kostić Ildikó, a Sonja Marinković Általános Iskola pszichológusa: „Szeptemberben nyolc magyar elsős indult. Szentmihályon hét magyar elsősünk van, Lukácsfalván magyarul sajnos nem volt, szeptemberben senki sem kezdte az iskolát. Szerb nyelven hárman indultak. A központi iskolában szerb nyelven heten indultak, Szentmihályon pedig szerb tagozatunk nincsen.”
Az iskolában azt remélik, hogy az elsősök száma nagyjából megegyezik majd a tavaly ősszel induló diákoknak a számával – mondta a pszichológus.
„Az idén arra számítunk, hogy úgyszintén hét-nyolc tanulónk lesz magyar nyelven, első osztályban. Szerb nyelven számítunk arra, hogy ez a szám, mármint a tavalyi szám meg fog ismétlődni, tehát 6-7 elsősre számítunk. Lukácsfalván egy-egy elsős lesz, szerb és magyar nyelven. Szentmihályon viszont heten fognak indulni magyarul az iskolába.”
Az erzsébetlaki Testvériség-Egység Általános Iskolában a szerb osztályok mellett vannak szlovák és magyar tannyelvű alsós tagozatok is. Tavaly két magyar elsős kezdte meg iskoláztatását anyanyelvén, az idén a jelek szerint nem lesz magyar elsős.

A következő tanévben is lesznek magyar elsősök Nagybecskereken

A következő tanévben is lesznek magyar elsősök Nagybecskerek településein.

Nagybecskerek 1 város és község Vajdaságban,
a Bánságban.
A következő tanév szeptemberben indul.
A következő tanév a 2021/2022-es tanév lesz.
Az előző évhez képest szeptemberre
valamivel kevesebb elsős magyar diák indul
Nagybecskerek 1 város és község Vajdaságban,
a Bánságban.
A következő tanév szeptemberben indul.
A következő tanév a 2021/2022-es tanév lesz.
Az előző évhez képest szeptemberre
valamivel kevesebb elsős magyar diák indul
Nagybecskerek Város általános iskoláiba.
Előző év 2020 volt.
Nagybecskerekhez tartozik Muzslya települése is.
A muzslyai Szervó Mihály Általános Iskola
1 nagy iskola, ahova sok tanuló jár.
Ebbe az iskolába összesen 562 tanuló jár.
Az 562 tanulóból 199 tanuló magyar osztályba jár.
A muzslyai általános iskolába szeptembertől
várhatóan 15 magyar elsős indul.
A Szervó Mihály Általános Iskolának 2 épülete van.
Erzsébetlak települése is Nagybecskerek
községhez tartozik.
A következő tanévben nem lesz magyar elsős
Erzsébetlakon.
A nagybecskereki Sonja Marinković
Általános Iskola az egyetlen 2 nyelvű városi iskola.
Ebbe az iskolába 207 tanuló jár.
Ennek az iskolának 2 kihelyezett tagozata is van.
Az egyik Szentmihályon, a másik Lukácsfalván.
Szentmihályon jelenleg 7 magyar elsős diák van.
Szentmihályon a következő tanévben is
7 magyar elsős diák kezdi majd az iskolát.
Lukácsfalván jelenleg nincs magyar elsős tanuló.
Lukácsfalván a következő tanévben 1 magyar nyelvű
elsős kisdiák kezdi majd az iskolát.


3 és fél hét múlva megszűnhetnének a járványügyi intézkedések

Június 21-én megszűnhetnek a járványügyi intézkedések Szerbiában, amennyiben a lakosság 60 százaléka felveszi a koronavírus elleni védőoltást - nyilatkozta Branislav Tiodorović.

Az epidemiológus szerint az újonnan regisztrált fertőzöttek száma kevesebb, de a vírus továbbra is kering a lakosság körében, leginkább a gyengébb immunitással rendelkezőket támadja meg. Az egyik fő cél, hogy 100 alá essen a napi fertőzöttek száma. Emellett tovább kell fokozni az immunizálási folyamatot, most minél több fiatalt és középkorút kellene beoltani a lehető legrövidebb időn belül - hangsúlyozta a járványügyi szakember.

Június 21-től megszűnhetnének a szigorítások

Június 21-től megszűnhetnek az eddigi szigorítások Szerbiában.

Június 21-e még 3 és fél hét múlva lesz.
Akkor szűnhet meg az összes szigorítás
az országban, ha a lakosság 60 százaléka
felveszi a koronavírus elleni védőoltást.
Ezt Branislav Tiodorović,
szerb járványügyi orvos mondta.
A járványügyi orvos elmondta, hogy
kevesebb a beteg az országban, de ettől
a vírus még jelen van.
A járványügyi orvos szerint fontos,
hogy 100 alá essen a napi új koronavírusos
betegek száma.
Branislav Tiodorović elmondta, nagyon fontos,
hogy még több ember felvegye
a koronavírus elleni védőoltást Szerbiában.
Fontos, hogy a fiatal és a középkorú
személyek is felvegyék a vakcinát minél előbb.


Folytatódik a vénasszonyok nyara?

Október első hete is melegnek ígérkezik az évszakhoz képest.

A Köztársasági Hidrometeorológiai Intézet honlapján azonban sárga figyelmeztetés olvasható, ugyanis a nap folyamán helyenként megnövekedhet a felhőzet és estére helyenként akár heves záporok-zivatarok fordulhatnak elő, erős széllökések kíséretében. Azonban jelentősebb szélre az egész hét folyamán számíthatunk, helyenként akár 60 km/h feletti széllökések is lehetnek. Naposabb és felhősebb időszakok váltogatják majd egymást a hét folyamán. A reggeli átlagosan 13 fokos levegő akár 30 fokra is melegedhet napközben. A hét elején front nem terheli szervezetünket.

Várhatóan marad a meleg időjárás

Október 1. hetében várhatóan marad a meleg időjárás térségünkben.

Ma egész nap
felhős lesz az égbolt.
Ma estére előfordulhat
zápor és zivatar is,
erős szélfújással.
Ma október 5-e,
hétfő van.
Egész héten erős
szél fog fújni
térségünkben.
A következő napokban
változó időjárás lesz.
Változó időjárás az,
amikor egyszer süt a nap,
azután beborul az ég,
és eső is előfordulhat.
A reggeli órákban
13 fokos hőmérsékletek
várhatóak.
A nappalok melegek
lesznek a következő
napokban,
akár 30 fokos hőmérséklettel.


Bőséges csapadékra számíthatunk

Szerbiában vörös, illetve narancssárga riasztás van érvényben.

Ma és holnap is bőséges csapadékra számíthatunk. A felhős égbolt mellett a délután folyamán és este több helyen kialakulhatnak záporok, zivatarok, néhol jégeső is. Nagyobb mennyiségű csapadékra a bácskai, a szerémségi és a nyugat-szerbiai térségben lehet számítani, itt vörös színű a riasztás, máshol narancssárga. A hőmérséklet csúcsértéke 25-29 fok körül alakul.
Az időjárás szerdán stabilizálódik, akkor várhatóan már több lesz a napsütésre is.

Nagy mennyiségű csapadék várható

Ma és holnap is nagy mennyiségű csapadék várható egész Szerbia területén.

Ma július 19-e, hétfő van.
Holnap július 20-a, kedd lesz.
A csapadék ugyanaz, mint az eső.
Szerbiában vörös és narancssárga riasztás van érvényben.
Ez azt jelenti, hogy bárhol előfordulhatnak
záporok, zivatarok és viharos széllökések.
Ma délután és este is előfordulhatnak zivatarok és jégeső is.
Ma délután a maximális hőmérséklet
25 fok és 29 fok között lesz térségünkben.
Szerdától már több napsütésre lehet számítani.
Szerda július 21-e lesz.


Ukrajna nyerte az Eurovíziót - Szerbia képviselője a közönség nagy kedvence volt

Ukrajna nyerte a 2022-es Eurovíziót, de Szerbia képviselője a közönség nagy kedvence volt. Konstrakta fellépése közben vastapstól zengett a torinói csarnok. Az ukrán Kalush Orchestra Stefania című dalával 631 pontot szerzett. A dalfesztivál második helyén Nagy Britannia végzett, Sam Ryder 466 pontot gyűjtött össze. Spanyolország 459 ponttal a harmadik lett, majd a 438 pontos Svédország következik. Szerbia 312 pontot kapott, amivel a dalfesztivál ötödik helyét érdemelte ki.
Konstraktának a produkcióját remekül fogadták Olaszországban. A közönség Ana Đurić rendhagyó dalának legismertebb része, a refrénnek számító „biti zdrava” közben ritmusra tapsolt. A fináléban 25 előadó küzdött a közönség kegyeiért. A 40 résztvevő ország nézői és zsűrije vett részt a szavazáson. Az országok pontjai alapján Szerbia csupán a középmezőnyben tartózkodott. Ana Đurić a közönségszavazatokat követően ugrott az élvonalba.
Szerbia képviselője teljesen egyedi szöveggel és zenével színesítette a dalfesztivált. Az In Corpore Sano, vagyis az ép testben című dal azt sugallja, hogy a mai ember már vallási fanatizmus szintjén foglalkozik az egészségével. A színházi elemeket tartalmazó fellépés üzenete, hogy miközben az egészségünk megőrzése elhatalmasodik gondolatainkon, cselekedeteinkben, addig a szellemet teljesen elhanyagoljuk, vagyis ma ép testben beteg a lélek.

Ukrajna nyerte az Eurovíziót

Tegnap este tartották az Eurovíziós Dalfesztivál döntőjét.

Tegnap május 14-e, szombat volt.
Ukrajna nyerte a 2022-es Eurovíziót.
A szerbiai együttes a közönség nagy kedvence volt.
A szerbiai együttes neve a Konstrakta.
A Konstrakta fellépését óriási tapssal
jutalmazta meg a közönség tegnap este.
A 2022-es Eurovíziós Dalfesztivált
Torino városában szervezték meg.
Torino 1 nagyváros Olaszországban.
Az ukrán Kalush Orchestra Stefania című dalával
631 ponttal nyerte meg a dalfesztivált.
Második helyen Nagy Britannia végzett.
Harmadik helyezett Spanyolország lett.
Szerbia ötödik helyezést ért el.
A szerbiai együttes teljesen különleges
szöveggel és zenével lépett fel a dalfesztiválon.
A szerbiai együttes dalának címe
az In Corpore Sano, vagyis az ép testben.
A dal üzenete, hogy az emberek ma már
rengeteget foglalkoznak a testük egészségével,
de a lelkük egészségével már keveset.
A dalban arról énekelnek, hogy ép testben
beteg a lélek.


Mutasd meg az ünnepi dekorációd, és nyerj a Pannon Rádióval!

Ezúttal egy ötezer dináros vásárlási utalványt nyerhetnek azok a hallgatók, akik megosztanak egy fotót vagy videót a saját, otthoni díszítésükről. A képen lehet karácsonyfa, asztaldísz, vagy bármilyen más dekoráció.

A felvételeket a Pannon Presszó Facebook-oldalán található bejegyzés alá várjuk, hozzászólás formájában. Szerda délig már több mint 130 csodálatos fotót és videót kaptunk. Ezekből azok is ötletet meríthetnek, akik még nem díszítették ki otthonukat.
Sorsolás holnap, karácsony böjtjén lesz. Az eredményhirdetést követően egy újabb játék indul, szintén értékes utalványért. A járványhelyzetre való tekintettel az ajándékokat a Pannon RTV postán juttatja el a szerencsés és kreatív hallgatóknak.
Érdemes követni a Pannon Presszó Facebook-oldalát az ünnepek alatt is, ugyanis a játékok mellett a csapat karácsonyi jókívánságai, alkalmi interjúk és hangulatos ünnepi videók is találhatók.

5.000 dináros vásárlási utalványt nyerhetnek a hallgatók a Pannon Rádióval.

A feladat az, hogy
meg kell osztani
1 fotót vagy 1 videót
a hallgatónak
a saját, otthoni
karácsonyi díszítéséről.
A képen vagy a videóban
lehet karácsonyfa,
asztaldísz, vagy
bármi más dekoráció.
A képeket vagy
a videókat
a Pannon Presszó
Facebook-oldalán
található bejegyzés alatt
kell megosztani
hozzászólás formájában.
Már nagyon sok
szép kép és videó
érkezett a hallgatóktól.
A nyereményt, vagyis
az 5.000 dináros vásárlási
utalványt holnap
sorsolják ki.
Holnap december 24-e,
karácsony böjtje lesz.
A holnapi eredményhirdetés
után, újra értékes
nyereményjáték kezdődik
a Pannon Rádióban.
Az ajándékokat
postán küldi el
a Pannon RTV
a szerencsés hallgatóknak.
Még több információt
a karácsonyi nyereményjátékokról
és az ünnepi műsorokról
a Pannon Presszó
Facebook-oldalán
lehet olvasni.


Újvidéki és szabadkai fotós képe a Magyar szemmel pályázat legjobbjai között

Ótos Annabella fotója nyerte a család témakörében a magyar Miniszterelnökség Nemzetpolitikai Államtitkársága által meghirdetett Magyar szemmel című fotópályázatot. Az általa beküldött képen a gyermek születése utáni pillanat látható.

A másik két téma a helyi közösségek és a nemzet volt. Előbbiben a szentegyházi Birtók-Bíró Levente, utóbbiban a csíksomlyói Dobos Etelke fotója érdemelte ki az első helyet.
Nemzet kategóriában a szabadkai Urbán Dorottya képe második díjat kapott a szakmai zsűritől.
A közönségszavazás során a csíkszentkirályi Incze Csaba alkotása bizonyult a legjobbnak. A horgosi Farkas Krisztián alkotása a harmadik helyet érdemelte ki.
A pályázat iránt nagy volt az érdeklődés, mintegy 1500 fotó érkezett be. Az első helyezett 300.000 forintot, a második 200.000 forintot, a harmadik helyezett pedig 100.000 forintot kap.

A pályázat díjazottjainak fényképei a kulhonimagyarok.hu internetes oldalon tekinthetőek meg.
Ótos Annabella, fotós, Újvidék: „Minden fotózásnál, legyen az szülés fotózása, legyen az modell fotózás, legyen az családfotózás, mindig hagyom az embereket, hogy valahogy a saját ritmusuk szerint mutassák meg önmagukat. Amikor én látom, hogy jó pillanat van, tehát folyamatosan fotózok, és akkor persze abból az ezer képből majd kiválasztok én egy 50-et vagy 100-at, de azok nagyon jók lesznek. Úgyhogy ez a spontaneitás az, ami az én stílusomat leginkább jellemzi, amikor egy adott pillanatban olyan mozdulatot csinál, ami nagyon tetszik, akkor én mondom, hogy maradj így, lefotózlak így. Ez a spontaneitás vezényel igazából.”

Újvidéki fotós képe nyert Magyarországon

Újvidéki fotós képe nyerte a család témájában a Magyar szemmel című fotópályázatot.

Az újvidéki fotós neve Ótos Annabella.
A fotópályázatot a magyar
Miniszterelnökség Nemzetpolitikai Államtitkársága hirdette meg.
Ótos Annabella beküldött képén
a gyermek születése utáni pillanat látható.
A másik 2 téma a helyi közösségek és a nemzet volt.
A helyi közösségek témájában
szentegyházi Birtók-Bíró Levente nyert.
A nemzet témájában a csíksomlyói
Dobos Etelke fotója érdemelte ki az első helyet.
Nemzet témájában a szabadkai
Urbán Dorottya képe második díjat kapott.
A fotópályázat során közönségszavazás is volt.
A közönségszavazás során
a csíkszentkirályi Incze Csaba képe kapta az első helyezést.
A horgosi Farkas Krisztián képe a harmadik helyet érdemelte ki.
A fotópályázat iránt nagy volt az érdeklődés.
A pályázatra 1500 fotó érkezett be.
Az első helyezett 300.000 forintot,
a második 200.000 forintot,
a harmadik helyezett 100.000 forintot kap.
A pályázat díjazottjainak fényképei
a kulhonimagyarok.hu internetes oldalon tekinthetőek meg.


Jószándékú emberek segítséget kéri a horgosi Fülöp család

Fülöp Árpád egyedül ápolja édesanyját, aki tavaly májusban agyi infarktust kapott.

Korábban már beszámoltunk Fülöp Piroska állapotáról és akkor sok segítséget kaptak, azonban a folyamatos kiadások miatt az a pénz szinte elfogyott. A folyamatos fejlődéshez azonban szükség lenne a továbbiakban is a terápiákra, ehhez azonban havi 30 ezer dinárra lenne szükségük.
A horgosi Fülöp Piroska tavaly május elején agyi infarktust kapott. Pár hetet kórházban töltött, azóta pedig házi ápolásra szorul. Fia, Árpád gondoskodik róla, aki dolgozni nem tud elmenni, hiszen édesanyja 24 órás felügyeletet igényel. A betegség következtében Piroska jobb fele teljesen lebénult.
Fülöp Árpád, Horgos: „Fogadtam gyógytornászt, hála az emberek segítségének. A segítséggel gyógytornászt és logopédust tudtam fogadni. Jöttek, tornáztatták anyut. Nem tudta a lábát mozgatni tavaly, amikor ez a betegség megtörtént, de azóta hála istennek anyu egyre jobban van.”
A terápiáknak köszönhetően a 67 éves asszony állapota jelentősen javult, azonban nem tudják tovább fedezni a szakemberek munkáját, hiszen az összegyűlt pénz elfogyott.
Fülöp Árpád, Horgos: „A tornásszal felállítjuk az ágy elé és nem hittem a szememnek, hogy anyu egyedül is tudott egy percig állni és előre-hátra tudta a rossz lábát húzni. A beszéde is javult, pár szavas mondatokat tud már mondani. Csak a legrosszabb, hogy elfogyott az anyagi keret erre, hiába kapom az ápolási pénzt a nyugdíjjal együtt, mert ennek a két embernek munkája havonta körülbelül 30 ezer dinár.”
Fülöp Árpádot megtalálhatják a Facebookon, vagy Horgoson a Jókai Mór utca 36-os szám alatt, de telefonon is felkereshetik a 063/518-368-as számon. Aki bankszámlára utalna, megteheti a 160-5600101056541-09-es dináralapú számlaszámra.

Az emberek segítségét kéri a horgosi Fülöp család

Jószándékú emberek segítségét kéri a horgosi Fülöp család.

Horgos 1 falu Vajdaságban.
Fülöp Árpád egyedül ápolja édesanyját.
Fülöp Árpád édesanyját Piroskának hívják.
Piroska tavaly májusban agyi infarktust kapott.
Tavaly 2020 volt.
Piroska jelenleg fekvő beteg
és sok gyógyszerre van szüksége.
A Fülöp család minden pénzét
a beteg Piroska gyógyítására költötte.
Piroska további gyógyulásához
még több pénzre van szükség.
Fülöp Árpád sajnos nem tud dolgozni,
mert édesanyját ápolja egész nap.
Piroska az agyi infarktus után nem tudta mozgatni
a lábát és nem tudott beszélni.
Piroska fia gyógytornászt és logopédust fizetett,
hogy édesanyja jobban legyen.
Logopédus olyan szakember, aki a beszédet javítja.
A gyógytornász és a logopédus segítségével
Piroska egyre jobban lett.
Árpád azonban már nem tudja tovább fizetni
a szakembereket.
Ehhez lenne szükség a jószándékú emberekre,
hogy segítsenek a Fülöp családnak.
Fülöp Árpádot megtalálhatják a Facebookon.
Fülöp Árpád címe Horgoson
a Jókai Mór utca 36-os számon van.
Telefonon is elérhetik Fülöp Árpádot
a 063 518 368 -as telefonszámon.
Aki Árpád bankszámlájára szeretne
pénzt küldeni, az a következő
számlaszámra küldhet:
160-5600101056541-09


Nyári melegre számíthatunk

Nyári meleget hoz a kedd térségünkbe, helyenként azonban előfordulhatnak záporok, zivatarok.

A legmagasabb hőmérséklet 16 és 25 fok között alakul. A hét közepén napos időre van kilátás, mérséklődik a szél is. Csütörtökön a napsütést gomolyfelhők zavarhatják meg. A legmelegebb órákban 20 és 26 fok között alakul a hőmérséklet.

Nyári meleg érkezik

Kedd május 25-e, holnap lesz.
Kedden nyári meleg lesz, de helyenként
előfordulhatnak záporok és zivatarok is.
A legmagasabb hőmérséklet
16 fok és 25 fok között alakul kedd délután.
A további napokban is meleg, nyárias
időjárás várható, de bárhol előfordulhat eső is.
Csütörtök délután 20 fok és 26 fok között
alakul a hőmérséklet térségünkben.


Havat is hozott a hidegfront Szerbiába. Šabac, Čačak és Užice környéke is fehérbe borult, de havazott Zlatiboron és a Tarán is, sőt még a Fruška Gorán is. Az április tél az utakon nem okozott fennakadást.
Nem vallott szégyent az idei április. A 30 fokos rekord melegből egy nap alatt a télbe csöppentünk. A hegyvidékes területeken élők havazásra ébredhettek Nyugat-Szerbiában. Užice és Prijepolje környékén is sűrű pelyhekben hullott a hó, de Čačakot és Sjenicát sem kerülte el a havazás. A Tara és a Zlatibor is fehérbe borult. A régió utait hajnalban latyak borította, az illetékesek hókotrókkal tisztították azokat.
Vajdaságban is volt havazás, a Fruška gora öltött fehér leplet szerda reggelre. Azonban az utakon itt sem maradt meg a hó. A Szerbiai Autó-Motoros Szövetség jelentése szerint jelenleg nincs fennakadás Szerbia utain.
Az elkövetkező napokban is folytatódik a hideg télies időjárás, helyenként esővel, helyi záporral, amelyet Szerbia déli és délkeleti részén zivatar is kísérhet. Újabb havazás a délnyugat- és dél-szerbiai hegyekben fordulhat elő. Hajnalban ismét megjelenhetnek a gyenge fagyok, a legmagasabb nappali hőmérséklet pedig 12 és 15 fok között alakul.

Havazott Fruška gorán

Havat hozott a hidegfront a Fruška gorára.

Tegnap havazott Zlatiboron és Tarán is.
Fruška gora, Zlatibor és Tara is hegyvidék Szerbiában.
Tegnap április 17-e, szerda volt.
Több szerbiai városban is havazott tegnap.
Az áprilisi hó az utakon nem maradt meg.
A hét elején még 30 fokos meleg volt térségünkben,
ma pedig már hűvüs, esős időjárás van.
Ma április 18-a, csütörtök van.
Nagyon hirtelen lehűlés érkezett térségünkbe.
A következő napokban is folytatódik a hideg télies időjárás.
Helyenként eső, helyi zápor és zivatar is kialakulhat.
Hajnalban megjelenhetnek a gyenge fagyok.
A legmagasabb nappali hőmérséklet 12 fok és 15 fok között alakul.


Nyári madárgyűrűző tábor a Ludasi-tó partján

A több héten keresztül folyó kutatómunka során a terület vonulómadarait figyelik meg és gyűrűzik. A tábor célja a vonulómadarak és az általuk használt útvonalak, élőhelyek védelme.

A hat héten át tartó nyári madárgyűrűzés célja a vonuló madarak minél hatékonyabb védelme. Minden, hálóból kiszedett madár kap egy egyedi azonosítóval ellátott alumínium gyűrűt, valamint megvizsgálják az állatok kondícióját. A fiatal táborozók pedig bővíthetik ornitológiai ismereteiket.
Sahin-Tóth Hanna: „Volt, amikor egész héten jégmadarakra vártam, mert az a kedvencem a színe miatt. Nagyon jó, hogy láthatok olyan madárfajokat is a táborban és meg is foghatom őket, amiket máshol is megfigyelhetek és aztán el tudom mondani, hogy milyen faj, és ez nagyon jó érzés.”
Szeverényi Soma már évek óta oszlopos tagja a nyári madárgyűrűző tábornak. Mint mondta, szívesen látogatja a Ludasi-tó partját, örül, hogy minden évben itt madarászhat.
„Folyamatosan tanulunk a madarakról, latin neveket, meghatározást, megfigyelést, tehát a madarakról általában mindent, amik itt a nád körül élnek, tapasztalatszerzés az egész tábor.”
A madárgyűrűzés elsődlegesen azt a célt szolgálja, hogy minél több információhoz jussanak, és ezeket az információkat a későbbiekben a madárfajok védelmére használják fel, részletezte Szekeres Ottó, a Riparia Természetbarátok Egyesületének tagja.
„Elsődleges információnk az, hogy milyen útvonalat használnak vonulás közben, hol állnak meg pihenni, hol vannak a költőhelyek, hol vannak a telelő területek. Később az, hogy a költési időben milyen tényezők befolyásolják a költés sikerességét, esetleg az, hogy vannak-e olyan negatív tényezők, amelyek a vonulás alatt érik őket és emiatt nem tudnak visszatérni a költőhelyekre.”
A tábor a Riparia Természetbarátok Egyesülete és a Palics Ludas Közvállalat közös szervezésében valósult meg. A nyári gyűrűzést követően ősszel ismét kihúzzák hálóikat a madarászok, hogy újabb vonuló madarakat figyelhessenek meg a térségben és megjelölhessék őket.

Madárgyűrűző tábor a Ludasi-tó partján

Elkezdődött a nyári madárgyűrűző tábor a Ludasi-tó partján.

A nyári madárgyűrűző tábor 6 hétig fog tartani.
A tábor idején a résztvevők a térség vonulómadarait
figyelik meg és gyűrűzik meg.
Vonuló madarak költöző madarakat jelent.
A vonuló madarak az évszakok változásával
másik országba, vagy kontinensre repülnek.
Vonuló madár például a gólya, a vörös vércse, a mezei poszáta.
A tábor célja, hogy megvédjék a vonulómadarak élőhelyét.
A tábor célja, hogy megvédjék a vonulómadarak által
használt útvonalakat.
A tábor ideje alatt a hálóba szállt madarakat meggyűrűzik,
majd tovább engedik őket repülni.
A fiatal táborozók sok új madarat láthatnak.
A fiatal táborozók sok új dolgot tanulhatnak meg
a madarakról a madárgyűrűző táborban.
A nyári madárgyűrűző tábort
a Riparia Természetbarátok Egyesülete
és a Palics-Ludas Közvállalat szervezte meg.
A nyári madárgyűrűzések után ősszel újra kihúzzák
hálóikat a madarászok, hogy újabb
vonuló madarakat figyelhessenek meg
és gyűrűzzenek meg.


A hajdújárási Lurkóházban járt a Mikulás

Az Old Bikers Vajdasági Motorosklub tagjai ismét megajándékozták a hajdújárási Lurkóház kis védenceit. Idén 23 gyermek örülhetett a karácsonyi csomagoknak. A kicsik minden évben készülnek a Mikulások érkezésére, ez idén sem volt másként.

Érkeznek az Old Bikers Vajdasági Motorosklub tagjai a Lurkóházba. A gyerekek minden évben szeretettel várják a szelíd motorosokat. Idén versekkel és mézeskaláccsal készültek.
Szabó Roland: „Azért vártuk a Mikulásokat, mert hozták az ajándékot. Meg most van Mikulás.”
Az Old Bikers Vajdasági Motorosklub tagjai immár 13 éve december elején meglátogatják a Lurkóházat. Idén ruhacsomaggal, édességekkel és egy iskolatáskával érkeztek. Ez utóbbit tavasszal az a gyerek kapja majd el, aki a legeredményesebben szerepel az iskolában.
Ficsor Gyula, elnök, Old Bikers Vajdasági Motorosklub: „Jött az ötlet, hogy a legjobb a gyerekeken segíteni. Ekkor jött az információ, hogy a Lurkóházban az állam nem segít, hanem adományokból működik, így akkor mi is itt álltunk sorba, hogy szeretnénk szebbé tenni legalább a Mikulást és a húsvétot.”
A Lurkóház egyébként nehéz családi helyzetben élő gyermekek számára nyújt segítséget. A napközi formájában működő intézményben a nevelők segítséget nyújtanak gyerekek felzárkóztatásában is.
Kádár Erzsébet, a hajdújárási Lurkóház vezetője: „A gyerekek iskola előtt, illetve iskola után jönnek ide. Akik iskola előtt jönnek, velük reggelizés, tanulás, ebédelés és viszem őket az iskolába. Akik délelőtt vannak iskolába, azok pedig ebédre jönnek. Utána tanulás, uzsonna, tanulás, és viszem őket haza.”
Legközelebb várhatóan húsvétkor vendégeskednek a motorosok a Lurkóházban.

Tegnap a hajdújárási Lurkóházban járt a Mikulás

Tegnap december 5-e, kedd volt.
A lurkóházban szegény sorsú gyerekekkel foglalkoznak.
Az Old Bikers Vajdasági Motorosklub tagjai készítették
az ajándékcsomagokat a hajdújárási Lurkóház gyermekeinek.
A motorosklub 13 éve ajándékozza meg a lurkóház gyermekeit.
Idén 23 gyermek örülhetett a karácsonyi csomagoknak.
A gyerekek minden évben készülnek a Mikulások érkezésére.
A gyerekek idén is versekkel és mézeskaláccsal készültek
a motorosoknak és a Mikulásnak.
Idén ruhacsomaggal, édességekkel és egy iskolatáskával érkeztek.
Az iskolatáskát tavasszal az a gyerek kapja el,
aki a legeredményesebben tanul majd az iskolában.
Legközelebb várhatóan húsvétkor vendégeskednek
a motorosok a hajdújárási Lurkóházban.


Érkezik az eső és a szaharai homok is

Felhős, csapadékos időjárásra számíthatunk a következő napokban térségünkben - tájékoztat a Köztársasági Hidrometeorológiai Intézet.

A hőmérséklet csütörtökön és pénteken nem csökken jelentősen, a legmelegebb órákban 12 és 20 fok közötti értékeket mérhetünk.
Szerencsés fordulat a mezőgazdaság számára, hogy csapadékosabbra fordul időjárásunk. Kevésbé jó hír azonban, hogy az eső újra szaharai port hoz magával. A dolgok jelenlegi állása szerint tehát a megszokottnál több munkája lehet az autómosóknak, a szaharai homok könnyen belepheti a járműveket.

Érkezik az eső és a szaharai homok is

Felhős és csapadékos időjárás várható a következő napokban térségünkben.

A csapadék ugyanaz, mint az eső.
Ma és holnap 12 fok és 20 fok között
alakul a nappali hőmérséklet.
Ma március 31-e, csütörtök van.
Holnap április 1-je, péntek lesz.
A mezőgazdaság számára már fontos,
hogy essen az eső.
Rosszabb hír, hogy az eső újra
szaharai port hoz magával.
A Szahara 1 sivatag Afrikában.
Amikor az eső szaharai port hoz magával,
akkor az eső után minden homokos, poros marad.
A szaharai homoktól a járművek is
homokosak, porosak maradnak.
Ezért a következő napokban több munkájuk lehet
az autómosóknak is.


A fokhagymatermesztés fortélyaival kezdődött a ludasi Fokhagymafesztivál

A fokhagymáról szóló szakmai tanácskozással kezdődött szombat délelőtt Ludason a falunappal egybekötött jubiláris, 20. Fokhagymafesztivál.

Az idei konferencia és a 26. falunap vendégei a bánáti Egyházaskér fokhagymatermelői, akikkel a termesztés fortélyairól beszélgetnek. Este 7 órakor játékokkal, kultúrműsorral kezdődik a Fokhagymafesztivál a ludasi vásártéren, majd a hajnalig tartó utcabálon a talpalávalót a „Kikindai Vidám Fiúk” zenekara húzza. A látogatókat finom ételek és italok várják és természetesen maguktól a termelőktől vásárolhatják meg a ludasi fokhagymát.
Aladics Tibor, elnök, Ludas HK: „A mai napnak az az apropója, hogy tapasztalatot cseréljenek a két falu termelői. Biztos vagyok benne, hogy mindenkinek van a tarsolyában olyan furfang, ami a fokhagymatermeléshez kötődik, amit ha megosztunk egymással, akkor mindenkinek a hasznára válik. A termelőinknek a legnagyobb gondja az értékesítés, már évek óta ezzel küzdünk. Ez a legfájóbb pont, amire nincs egyelőre megoldás.”

Fokhagymafesztivált tartottak Ludason

Tegnap 20. alkalommal tartották meg Ludason a Fokhagymafesztivált.

Tegnap augusztus 12-e, szombat volt.
A fokhagymáról szóló szakmai beszélgetéssel
kezdődött meg tegnap délelőtt Ludason
a Fokhagymafesztivál.
A falunapot is ezen a hétvégén ünneplik Ludason.
Tegnap este 7 órakor játékokkal, kultúrműsorral kezdődött
a Fokhagymafesztivál a ludasi vásártéren.
Ezután hajnalig tartó utcabálon vehettek részt a látogatók.
A „Kikindai Vidám Fiúk” zenekara szórakoztatta
a mulatni vágyó embereket.
A látogatókat finom ételek és italok várták a fesztiválon.
Az érdeklődők a termelőktől vásárolhatták meg
a ludasi fokhagymát.


Szerdán jön az enyhülés

A hét első felében térségünkben bármikor előfordulhat elszórtan kisebb mennyiségű csapadék, valamivel kiadósabb esőre keddről szerdára virradóra van kilátás.

26 fokra ébredhettünk ma hajnalban Észak-Vajdaság térségében. A nap legmelegebb óráiban 31 fokig emelkedhet ma a hőmérő higanyszála, és hasonló értékeket mérhetünk holnap is. Gyenge északkeleti szél fúj, ami a nap második felében északnyugatira fordul. Az előrejelzések szerint szerdától várható némi enyhülés, pár napig 30 fok alatt marad majd a nappali csúcshőmérséklet.
Az orvosmeteorológusok szerint ma a melegben migrén, vérnyomás-ingadozás jelentkezhet, valamint keringési problémák léphetnek fel. Általános lesz a fáradékonyság, dekoncentráltság, bágyadtság.
Szerbia-szerte a hét eleje valamivel magasabb hőmérsékletet hoz, akár 34 fokot is. Többnyire napos idő lesz, a magasabban fekvő és a hegyvidékeken rövid ideig előfordulhat zápor, zivatar.

Szerdán érkezik a lehűlés

Kisebb lehűlés érkezik szerdán térségünkbe.

Szerda július 24-e, holnap lesz.
A napokban térségünkben bármikor előfordulhat
kisebb mennyiségű csapadék.
Csapadék ugyanaz, mint az eső.
Nagyobb mennyiségű esőzés keddről szerda hajnalra várható.
Ma délután még 31 fokos hőmérséklet várható.
Ma július 23-a, kedd van.
Az időjárás-előrejelzések szerint szerdától várható
kisebb enyhülés.
Ez azt jelenti, hogy pár napig 30 fok alatt marad majd
a nappali hőmérséklet.
A mai melegben még sokaknál fordulhat elő
fáradékonyság, fejfájás, vérnyomás problémák.


Gyerekekkel telt meg Szabadka központja

Gyermeknapot szervezett a szabadkai Magyar Tannyelvű Tanítóképző Kar Hallgatói Önkormányzata. Különböző foglalkozások közül válogathattak az érdeklődők. Főként az óvodás és alsós gyerekeket várták.

Az eseményt a Rhythmical Dance club táncosai nyitották meg három műsorszámmal.
Ezt követően a gyerekek megrohamozták az általuk vélt legszimpatikusabb foglalkozást. A 6 éves Vukov Tara elsőként az arcfestést próbálta ki, majd szélforgót készített. A foglalkozások során a kar hallgatói segítettek a kicsiknek, akik a jól elvégzett feladatokért sós és édes finomságokat kaptak. Búzás Inez az általa készített szélforgót mutatta meg stábunknak.„Nagyon tetszett. Vannak robotok, amiket lehet irányítani és ilyen szélforgókat csináltunk, papírból, szívószálból és tűből.”
A legkisebbektől, a legnagyobbakig mindenki önfeledt mosollyal az arcán ment standról standra. A legnépszerűbbnek az arcfestés bizonyult, de matematikával, képzőművészettel, informatikával, és sporttal kapcsolatos foglalkozások is várták a gyerekeket. Emellett volt mesesarok, logikai játékok, valamint karkötő nyomda is.
Hadžikadić Lilla, szervező: „Az a célunk, hogy szórakoztassuk a gyerekeket, hogy legyen egy kitűzött nap, amikor csak a játékkal tudnak foglalkozni. Kicsit kikapcsolódnak, szórakoznak velünk együtt. Ez minket is feltölt, mert a tanítóképzőnek tulajdonképpen az a lényege, hogy a gyerekekkel foglalkozzunk, fejlesszük őket és neveljük.”
A gyereknapot 12. alkalommal szervezte meg a szabadkai Magyar Tannyelvű Tanítóképző Kar Hallgatói Önkormányzata.

Gyereknapot szerveztek Szabadkán

Gyereknapot szervezett a szabadkai Magyar Tannyelvű Tanítóképző Kar Hallgatói Önkormányzata.

Szombat délelőtt gyerekekkel telt meg Szabadka központja.
Szombat június 3-a, tegnap volt.
Különböző foglalkozások közül válogathattak a gyerekek.
A tanítóképző hallgatói főleg az óvodás és alsós gyerekeket várták.
A gyereknapot a Rhythmical Dance club táncosai
nyitották meg 3 műsorszámmal.
A műsorszámok után a gyerekek
minden foglalkozást kipróbálhattak.
A gyereknap foglalkozásai között volt például
arcfestés, kézműves foglalkozás, mozgásos játékok,
matematikai és informatikai játékok is.
A gyereknapon volt még mesesarok
és karkötő nyomda is.
A gyerekek nagyon élvezték a programokat.
A foglalkozások végén sós és édes finomságokat kaptak
a kicsik és a nagyok is.
A szervezők elmondták, a gyereknap célja,
hogy legyen 1 nap a gyerekek számára,
amikor csak a játszással és szórakozással foglalkozhatnak.
Idén 12. alkalommal szervezte meg
a gyereknapot a szabadkai Magyar Tannyelvű Tanítóképző Kar
Hallgatói Önkormányzata.


Összegyűlni, és egy jót korcsolyázni, csusszanni

Az önkormányzat több külvárosi településén mobil jégpályákat állított fel, a Szabadka központjában található jégcsúszdát pedig várhatóan a hét végétől lehet majd használni.

A Szabadka központjában felállított jégcsúszda csúszófelületének kialakítása lassan a végéhez közeledik.
Sergej Kuzman, várostervező, Útfenntartó, Várostervezési és Lakásüzemeltetési Közvállalat: „Várhatóan a hét végén már használható lesz, de legkésőbb hétfőn, az időjárási viszonyok függvényében. Bárki használhatja majd ingyenesen, a jégcsúszdára a felszerelés biztosítva lesz. Itt lesznek a dolgozóink, akik az érdeklődőknek megmutatják, hogyan kell használni a jégcsúszdát.”
A jégcsúszda reggel 9-től este 9-ig lesz használható 2024. január 31-ig.
A Szabadka város önkormányzata által létesített mobil korcsolyapályák néhány napon belül, azaz december 10-e körül kezdenek el a tervek szerint működni Szabadkán, a Harcosok Sorakozója lakótelepen, továbbá Palicson, Hajdújáráson, Csantavéren, Nagyfényen és Tavankúton is.
A hajdújárási gyerkőcök már izgatottan várják, hogy kialakítsák a jégréteget a kultúrotthon udvarában felállított korcsolyapályán.
Csunkám Alex, Hajdújárás: „Szerintem azért jó ez az egész, mivel ott összegyűlhetnek a hajdújárási népek, ismerkedhetnek, és bírnak egy jót korcsolyázni.”
Deák Denisz, Hajdújárás: „Nem tudok korcsolyázni, de én örülők, hogy nyílik. Legalább itt is lesz, Hajdújáráson.”
A pályákat már elkezdték locsolni, és amint a jég megfelelő vastagságú lesz, beüzemelik őket.
Ercsi Hargita, idegenforgalommal megbízott tag, Városi Tanács, Szabadka:„ Tehát 10-e környékén, plusz-mínusz egy-két nap.
- A gyerkőcök és minden érdeklődő ezt ingyenesen használhatja?
- Igen, a városnak a korcsolyapályái vannak kihelyezve, tehát a város volt, aki kihelyezte őket, és minden ingyenes. A használata is ingyenes, és lehet korcsolyákat is bérelni, tehát ingyen kapják a korcsolyákat. Ezenkívül vannak ilyen kis eszközök, pingvinek, amikkel meg tudnak a gyerekek tanulni korcsolyázni, tolják maguk előtt.”
Palicson a női strandhoz közeli nagy parkolóban állították fel az alkalmi műjégpályát.

Jégpályák nyílnak több településen a hétvégén

Szabadkán és más településeken is felállították már a jégpályákat.

A Szabadka központjában található jégcsúszdát is
várhatóan a hétvégétől lehet majd használni.
Hétvége szombat és vasárnap.
Szombat december 9-e, holnap lesz.
Szabadka központjában a jégcsúszdát ingyen lehet használni.
A jégcsúszdát bárki használhatja.
A jégcsúszdára a felszerelés is biztosítva lesz.
Ilyen felszerelés például a szánkó.
A jégcsúszda reggel 9-től este 9-ig lesz használható.
A jégcsúszda 2024. január 31-ig lesz elérhető az érdeklődők számára.
Tervek szerint a korcsolyapályák
december 10-e körül kezdenek el működni
Szabadkán és más településeken.
Ezek az ideiglenes korcsolyapályák Szabadkán,
a Harcosok Sorakozója lakótelepen, Palicson,
Hajdújáráson, Csantavéren,
Nagyfényen és Tavankúton lesznek felállítva.
A hajdújárási gyerekek már nagyon várják,
hogy kipróbálhassák a kultúrotthon udvarában felállított korcsolyapályát.
Ezeket a korcsolyapályákat is ingyen használhatják majd a lakosok.
Ezeken a korcsolyapályákon a korcsolyák bérlése is
ingyenes lesz.
Palicson a női strandhoz közeli nagy parkolóban
állították fel az ideiglenes műjégpályát.


Jövőre fejezhetik be a Szabadkai Népszínház felújítását

A munkálatok most is tartanak. A jövő év végéig várhatóan befejezik a felújítást.

A Szabadkai Népszínház épületének felújítását eredetileg 2011-ben kellett volna befejezni. Az építkezés sokáig állt, majd 2014 novemberében indult újra. Az új határidő a 2018-as év lett volna. A munkálatok viszont még mindig tartanak. Állítólag a jövő év végéig befejezik. A Közügyek riportjából kiderül, hogyan kezdődött és hol tart most a Szabadkai Népszínház rekonstrukciója.

Jövőre, vagyis 2021-ben fejezhetik be a Szabadkai Népszínház felújítását.

A tervek szerint
idén fejezték volna be
a Szabadkai Népszínház
felújítását.
Idén 2020 van.
A koronavírus-járvány miatt
nem lesz kész idén
a Szabadkai Népszínház.
Jövő év végére már
színházi előadásokat is
láthatunk
a Szabadkai Népszínházban.
Nagyon régóta újítják
a Szabadkai Népszínház
épületét.
A Szabadkai Népszínház
épületét 2007 óta,
vagyis már 13 éve újítják.
Az emberek már nagyon
várják, hogy kész legyen
a Szabadkai Népszínház
épületének felújítása.


Mentőautó a Szabadkai Egészségháznak

Az egészségház így már 14 járművet tudhat a magáénak. A jármű a legmodernebb felszereltséggel rendelkezik, egyebek mellett dupla hordággyal, kardiológiai székkel és oxigénpalackokkal van ellátva.

Dr. Tatjana Popović, igazgató, Szabadkai Egészségház: „Ez a jármű nagyban hozzájárul a Szabadkai Egészségház munkájához, és nagy hasznára válik a Szabadkán és a környéken élő polgároknak. A jármű a legkorszerűbb kétrészes hordággyal van felszerelve, amely szállításra alkalmas, illetve egy korszerű, modern kardiológiai székkel, valamint oxigénellátó készülékkel, amely a modern járművekre jellemző. A mentőautó több mint 6 millió 400 ezer dinárba került, ezen kívül a polgármester segítségével lehetőségünk volt beszerezni egy mechanikus mellkaskompressziós eszközt is, amelynek összege 1 millió 908 ezer dinár.”

Mentőautó a Szabadkai Egészségháznak

Új mentőautót vásárolt a Szabadkai Egészségház.

Az új mentőautóval együtt most már 14 járműje van
a Szabadkai Egészségháznak.
Az új mentőautónak nagyon modern felszerelése van.
Az új mentőautóban van például 2 részes hordágy,
kardiológiai szék és oxigénpalack is.
A Szabadkai Egészségház igazgatója elmondta, hogy
az új mentőautónak köszönhetően
még jobb munkát tudnak végezni.
A Szabadkai Egészségház igazgatóját
Dr. Tatjana Popovićnak hívják.
Az igazgató azt is elmondta, hogy az új mentőautó
nagyon hasznos lesz a Szabadkán
és a környéken élő lakosoknak is.


Biztonsági gondok a palicsi kalandparknál

Biztonsági okokból átköltöztetik a palicsi kalandparkot - nyilatkozta ma dr. Pásztor Bálint, a Vajdasági Magyar Szövetség köztársasági parlamenti frakcióvezetője.

Elmondta, hogy már felszerelték a nyolc méter magas tartóoszlopokat az úgynevezett homokos strandra, azonban biztonsági problémák léptek fel. A helyszínt ugyanis baleset esetén a mentők nem tudják megközelíteni - magyarázta dr. Pásztor Bálint.
Hozzátette, a település fejlesztésének végső célja az, hogy a Palicsi-tó és környéke Szerbia első három legvonzóbb turisztikai célpontja között legyen.

Biztonsági gondok a palicsi kalandparkban

Biztonsági problémák miatt át kell költöztetni a palicsi kalandparkot.

A kalandparkot a palicsi
homokos strandon kezdték építeni.
A palicsi kalandparkban
már elhelyezték a 8 méter magas
tartóoszlopokat.
Ezeket a tartóoszlopokat át kell
helyezni másik helyszínre.
A homokos strandon nem biztonságos
a kalandpark, mert baleset esetén
a mentősök nem tudják
megközelíteni a helyszínt.
Ezt dr. Pásztor Bálint, a VMSZ
alelnöke mondta.
A VMSZ a Vajdasági Magyar
Szövetség rövidítése.
A VMSZ 1 politikai párt.
A kalandparkot a gyerekek és
a felnőttek is tudják majd használni.
Dr. Pásztor Bálint azt is elmondta,
hogy több fejlesztés is történik
Palicson és a Palicsi-tó környékén.
Az a cél, hogy Palics benne legyen
Szerbia első 3 legszebb települései
között, ahova sok kiránduló jár majd.


Javában zajlik az I. Interkulturális Tábor Zentán

A péntektől vasárnapig tartó táborban a 7-16 éves gyerekek különböző kézműves alkotótevékenységeket ismerhetnek meg és próbálhatnak ki.

Többek között a gölöncsér munka és a dekupázs rejtelmeibe is betekintést nyerhetnek, de a szövést-fonást és nemezelést is kipróbálhatják. Mindemellett könnyűzenei koncertek is várják az érdeklődőket.
Bővíz Szilárd, főszervező: „A gyerekprogramok azzal folytatódnak, hogy a kiállítást megcsináljuk az itt alkotott munkákból az Alkotóházban, majd egy ebéddel jutalmazzuk meg az alkotókat. Utána jönnek a délutáni programok, ami megint csak egy elég sűrű felnőtt és gyerek program, ugyanis Szigeti Andrea itt lesz, Kex erdei színházunk is lesz, a Szt. Longinus Középkori Hagyományőrző Egyesület is bemutatót tart estefelé és utána átmegyünk egy kisebb mini koncertre az Alkotóházba, ahol a Flashpoint fog zenélni nekünk és tábortűzzel zárjuk majd az eseményeket."

I. Interkulturális Tábor Zentán

Az Interkulturális Tábor pénteken kezdődött Zentán.

Péntek július 16-a volt.
A tábor ma este fejeződik be.
Ma július 18-a, vasárnap van.
Az Interkulturális Tábort 1. alkalommal szervezték meg Zentán.
A táborban 7 éves kortól 16 éves korig
érdekes programok várják a gyerekeket.
Még ma is kipróbálhatják a fiatalok a különböző
kézműves tevékenységeket.
A táborban a gyerekek megismerkedhetnek
a gölöncsér munkával, a dekupázsolással,
kipróbálhatják a szövést, a fonást
és a nemezelést is.
Koncertek is várják az érdeklődőket
az I. Interkulturális Táborban, Zentán.
A gyerekek munkáiból kiállítást készítenek a szervezők
a zentai Alkotóházban.
Ma este tábortűzzel fejeződik be az I. Interkulturális Tábor.


Tisztább Zentáért!

Több mint 300 önkéntes vett részt a Tisztább Zentáért! nagytakarítási akcióban. A meghirdetett kezdeményezéshez a környező falvak is csatlakoztak, így megközelítőleg 700 ember fogott össze.

Már a kora reggeli órákban gyülekeztek az önkéntesek, hogy részt vehessenek a meghirdetett akcióban. Bálint Anikó elmondta: „Örülök neki, hogy segíthetek egy kicsit szemetet szedni, hogy szebb legyen a környezetünk, és ez szerintem jó érzés és jó, hogyha eljövünk, és összeszedjük a szemetet, amit mások eldobálnak.”
Az iskolások mellett szülők, tanárok és civil szervezetek is részt vesznek évek óta az akcióban. Rác Magdolna, a Kéz Kézben Értelmi Fogyatékosok és Segítőik Civil Szervezete elnöke szerint: „Az nagyon fontos, és amint látják, nagy örömmel csinálják, részt vesznek, örülnek, hogy takarítanak, szép lesz a Zenta, úgyhogy nagyon örülünk ennek.”
A szemétszedési akció Zenta több közterületén is zajlott egyidőben. Lőrinc Király Lívia, az önkormányzat környezetvédelmi felügyelője elmondta: „Az akció célja elsősorban az, hogy megtakarítsuk a várost a szeméttől, illetve nevelő célzattal van, hogy a fiatalabb generáció, illetve a lakosság, az idősebb lakosság is egy-egy ilyen akció folyamán lássa azt, hogy mit jelent és mennyire nehéz az, hogy a mások által szétdobált szemetet összegyűjtsük és hogy ez egy komoly feladat.”
A több száz zsáknyi szemétmennyiséget az erre a célra felállított konténerekbe gyűjtötték, amiket ezután elszállítottak a zentai szemétgyűjtő telepre.

Nagytakarítási akció volt Zentán

Nagytakarítási akció volt 2019.04.13-án, szombaton, Zentán.

A nagytakarítási akció neve Tisztább Zentáért volt.
A nagytakarítási akcióban önkéntesek takarították el a szemetet Zentán.
Az önkéntesek olyan emberek, akik valami jót csinálnak.
Az önkéntesek valami jót csinálnak, amiért nem kérnek pénzt.
Több faluból jöttek önkéntesek, hogy eltakarítsák a szemetet Zentán.
700 önkéntes takarította el a szemetet Zentán.
A szemétszedést szombat reggel kezdték el az önkéntesek Zentán.
A szemétszedési akción gyerekek, tanárok, szülők is takarították a szemetet Zentán.
Az önkéntesek, nagyon örültek, hogy tisztább lesz Zenta.
A nagytakarítási akciót régóta megszervezik.
A nagytakarítási akció azért van, hogy tisztább legyen a környezet.
A nagytakarítási akció azért van, hogy minden ember megtanulja, hogy nem szabad szemetelni.
Több 100 zsák szemetet összegyűjtöttek az önkéntesek Zentán.
A több 100 zsák szemetet az önkéntesek konténerekbe dobták.
A konténer egy nagy szemetes, ahova az emberek az összegyűjtött szemetet dobják.
A szemeteléssel ártunk az embereknek.
A szemeteléssel ártunk az állatoknak.
A szemeteléssel ártunk a növényeknek.
A szemetelés rossz dolog.
A szemetelés tilos.
A szemetet a szemetesbe kell dobni.


Ada község napját ünneplik a hétvégén

A rendezvénysorozaton hagyományőrző aratóünnepségen tartottak délelőtt, majd délben szentmisére várták a hívőket.

A délutáni órákban az adai sétányon kirakodóvásárt szerveztek, majd megtartották Vajdaságban első ízben a Premium Strongman League, vagyis az közép-európai erős emberek versenyét. Az esti órákban a szabadtéri színpadon koncert várják a szórakozni vágyókat.
A program vasárnap lóversennyel folytatódik. 11 és 14 óra között oldtimer azaz a veterán járművek találkozóját is megrendezik. A községi képviselő-testülete pedig július 2-án, kedden, Ada község napján tartja meg díszülését, amelyen átadják az idei önkormányzati elismeréseket a díjazottaknak.
Uliján Kornél, szervező: „Lesz még egy program, ami az Ada napokhoz kapcsolódik, de idén olyan sok programot szerveztünk, hogy nem fért be egy hétvégére. A főzőverseny jövő vasárnap lesz. Mivel azt szerettük volna, hogy mindenki minden rendezvényre el tudjon látogatni, ne legyen átfedés a programok között, úgyhogy most ez úgy alakult, hogy két hétvégén is vannak programjaink.”

Ada község napját ünneplik a hétvégén

Szombaton kezdődött Ada község napjának az ünnepe.

Tegnap június 29-e, szombat volt.
Szombat délelőtt aratóünnepséget tartottak,
majd 12 órától szentmisével várták a hívőket Adán.
A délutáni órákban az adai sétányon
kirakodóvásárt szerveztek.
Tegnap megtartották első alkalommal Vajdaságban
a közép-európai erős emberek versenyét.
Szombaton az esti órákban a szabadtéri színpadon
koncertek várták az érdeklődőket Adán.
A program ma lóversennyel folytatódik.
Ma június 30-a, vasárnap van.
Ma délelőtt 11 óra és délután 2 óra között
a veterán járművek találkozóját is megrendezik.
Veterán jármű régi, különleges autókat és motorokat jelent.
Ada napját a jövő hétvégén is ünnepelni fogják a községben.
Jövő hétvége július 6-a és 7-e lesz.


Felújítják a topolyai Csáki Lajos Általános Iskola mindkét tornatermét

Az intézmény 585 tanulója heteken belül birtokba veheti a megújult tornatermeket. A munkálatokat a topolyai önkormányzat és a tartományi illetékes titkárság támogatja.

A topolyai Csáki Lajos Általános Iskola udvarán a tanulók vidáman töltik a jó időben szabadtéren a tornaórákat, ugyanis mindkét tornatermet felújítás alatt áll.
Góbor Zoltán: „Eddig a tornateremben voltunk, de mivel elkezdték felújítani, ezért kijöttünk és mivel nagyon jó az idő, itt is folytathattuk a tornaórákat.”
Domány Bence: „Kedvenc sportom a futball, ugyanis már 8 éve űzöm ezt a sportot. Nagyon örülök, hogy felújítják a tornatermet, mert már régebb óta rossz állapotban van.”
A kis tornaterem korhadt padlózatát cserélik ki, itt az alapot is újra kellett építeni. A falak is megújulnak. A sportcsarnok padlózata is megújul, amely nem csak testnevelés óráknak, hanem a topolyai sportklubok versenyeinek, művelődési programoknak is otthont ad.
Vojter Pulai Mónika, igazgató, Csáki Lajos Á.I., Topolya: „A nagy tornateremben teljes parkettcsere zajlik, az alatta levő konstrukció egészséges volt, úgyhogy megmaradt, úgyhogy maga a tornaterem aljzata, teljes felülete kerül átalakításra, a kis tornateremben szintén, annyi hogy ott szükségesek voltak alapozási munkálatok is.”
A kis tornaterem felújítását a topolyai önkormányzat támogatja 5 millió 600 ezer dinárral. A sportcsarnok felújítására szintén az önkormányzat pályázott a tartományi sport- és ifjúsági titkárságnál, erre a célra 9 millió és 300 ezer dinárt nyertek.
Szatmári Adrián, polgármester, Topolya: „Egy következő körben szeretnénk majd a nagy tornaterem festését is megoldani, mert a falakra ráfér a festés. Folyamatosan arra törekszünk, hogy a diákoknak, amíg itt töltik az időt és tanulnak, minél jobb körülményeket tudjunk biztosítani. Ebből a célból tavaly az önkormányzat 1,2 millió dinárt költött az illemhelyiségek felújítására, karbantartására, ugyanakkor mintegy fél millió dinárt költöttünk padok és új székeknek a vásárlására.”
A sportcsarnokot még a hét folyamán birtokba vehetik a diákok, a kis tornaterem pedig várhatóan három héten belül készül el.

Felújítják a topolyai általános iskola tornatermeit

Felújítják a topolyai Csáki Lajos Általános Iskola mind 2 tornatermét.

Az iskola 585 tanulója hamarosan használhatja
a megújult tornatermeket.
Jelenleg még az iskola udvarán tornáznak a diákok.
Az iskola mind 2 tornaterme már rossz állapotban volt.
Az iskola diákjai nagyon örülnek, hogy
hamarosan megújult tornateremben tornázhatnak.
A kis tornaterem korhadt padlózatát cserélik ki.
A kis tornaterem alapját is újra kellett építeni.
A falak is megújulnak a kis tornateremben.
A nagy tornaterem, vagyis a sportcsarnok padlózata is megújul.
A sportcsarnok padlózata nem csak testnevelés órákra,
hanem a topolyai sportklubok versenyeinek,
művelődési programoknak is megfelelő lesz.
Tervben van, hogy a nagy tornaterem falai ki legyenek festve.
A topolyai Csáki Lajos Általános Iskola épületében
folyamatosak az újítások.
Tavaly a topolyai általános iskola illemhelyeit újították fel.
Tavaly a topolyai általános iskola új padokat és székeket is kapott.
Tavaly 2023 volt.
Az iskola felújításának a célja, hogy a gyerekek
minél jobb és biztonságosabb környezetben tudjanak tanulni.


Pontosabbak lesznek az adatok a város levegőjének minőségéről.

Három új légszennyezettség-mérő állomással bővül Szabadka - jelentette ki Žika Reh, a városi környezetvédelmi titkárság vezetője. Hozzátette, jelenleg két ilyen mérőhely van a város területén, Az egyik egy forgalmi-, a másik egy lakóövezeti területet fed. A cél, hogy a nyílt övezetekről is kapjanak adatokat. A több mérőállomás eredményeként pontosabbak lesznek az adatok. A levegő minőségének vizsgálata a Tartományi Környezetvédelmi Titkárság mérőállomásán történik, a méréseket pedig a Szabadkai Közegészségügyi Intézet végzi az önkormányzat finanszírozásával.

Új légszennyezettség-mérő állomások Szabadkán

Új légszennyezettség-mérő állomások lesznek Szabadkán.

3 új légszennyezettség-mérő állomás
lesz Szabadkán.
Szabadkán már van légszennyezettség-mérő állomás.
Szabadka területén eddig
2 légszennyezettség-mérő állomás volt.
Szabadkán most már
5 légszennyezettség-mérő állomás lesz.
Minél több légszennyezettség-mérő állomás van,
annál jobban kimutatja,
hogy mennyire szennyezett a levegő.
Minél több légszennyezettség-mérő állomás van,
annál jobban kimutatja,
hogy milyen a város levegőjének minősége.
Amikor rossz a levegő minősége,
azt mondjuk, hogy szennyezett a levegő.
A szennyezett levegő piszkos levegőt jelent.
A szennyezett levegő rossz az ember egészségére.
Szerbiában, több városban is szennyezett a levegő.
Szabadkán is szennyezett a levegő.